Instruction: 为下列古文添加标点：

Input: 赐为蛸氏诸所连坐别下考论赠刘寅侍中席恭穆辅国将军益州刺史江愈殷昙粲黄门郎周彦骁骑将军寅字景蕤高平人也有文义而学不闲世务席恭穆安定焉氏人关陇豪族上怜子响死后游华林园见猿对跳子鸣啸上留目久之因呜咽流涕豫章王嶷上表曰臣闻将而必戮炳自春秋罄于甸人著于经礼犹怀不忍之言尚有如伦之痛岂不事因法往情以恩留故庶人蛸子响识怀靡树见沦不逞肆愤一朝取陷凶德遂使迹隣非孝事近无君身膏草野未云塞衅

赐为蛸氏。诸所连坐，别下考论。赠刘寅侍中，席恭穆辅国将军、益州刺史，江愈、殷昙粲黄门郎，周彦骁骑将军。寅字景蕤，高平人也。有文义而学不闲世务。席恭穆，安定焉氏人，关陇豪族。

上怜子响死，后游华林园，见猿对跳子鸣啸，上留目久之，因呜咽流涕。豫章王嶷上表曰：「臣闻将而必戮，炳自春秋，罄于甸人，著于经礼，犹怀不忍之言，尚有如伦之痛。岂不事因法往，情以恩留。故庶人蛸子响，识怀靡树，见沦不逞，肆愤一朝，取陷凶德，遂使迹隣非孝，事近无君，身膏草野，未云塞衅


Instruction: 为下列古文添加标点：

Input: 十有一月公至自伐郑经十七八壬申公孙婴齐卒于狸轸传非此月日也曷为以此月日卒之待君命然后卒大夫曷为待君命然后卒大夫前此者婴齐走之晋公会晋侯将执公婴齐为公请公许之反为大夫归至于狸轸而卒无君命不敢卒大夫公至曰吾固许之反为大夫然后卒之经十七九十有二月丁巳朔日有食之经十七十邾娄子貜且卒经十七十一晋杀其大夫郄锜郄州郄至

十有一月，公至自伐郑。
　　（经十七八）壬申，公孙婴齐卒于狸轸。
　　（传）非此月日也，曷为以此月日卒之？待君命然后卒大夫。曷为待君命然后卒大夫？前此者婴齐走之晋，公会晋侯，将执公。婴齐为公请，公许之反为大夫，归。至于狸轸而卒。无君命不敢卒大夫，公至，曰：「吾固许之反为大夫。」然后卒之。
　　（经十七九）十有二月丁巳朔，日有食之。
　　（经十七十）邾娄子貜且卒。
　　（经十七十一）晋杀其大夫郄锜、郄州、郄至


Instruction: 为下列古文添加标点：

Input: 故不爱其亲而爱他人者谓之悖德不敬其亲而敬他人者谓之悖礼以顺则逆民无则焉不在于善而皆在于凶德虽得之君子不贵也君子则不然言思可道行思可乐德义可尊作事可法容止可观进退可度以临其民是以其民畏而爱之则而象之故能成其德教而行其政令诗云‘淑人君子其仪不忒’”

故不爱其亲而爱他人者，谓之悖德；不敬其亲而敬他人者，谓之悖礼。以顺则逆，民无则焉。
　　不在于善，而皆在于凶德，虽得之，君子不贵也。君子则不然，言思可道，行思可乐，德义可尊，作事可法，容止可观，进退可度，以临其民。是以其民畏而爱之，则而象之。故能成其德教，而行其政令。《诗》云：‘淑人君子，其仪不忒。’”


Instruction: 为下列古文添加标点：

Input: 又注嘉平六年遣防乌丸校尉夏育破鲜卑○臣明楷按嘉平疑当作熹平此叙灵帝时事嘉平乃本书齐王芳年号也又注乃按行乌侯秦水○乌侯后汉书作乌柔又注闻汗人善捕鱼○汗人后汉书作倭人下有倭人国夫余有豪民名下户皆为奴仆○名毛本宋本俱作民抑有似也注王疑以为天子也○太平御覧天子作天生又注南至施掩水○后汉书作施防水濊朝鲜侯淮僭号称王○淮后汉书作凖不请句丽言语法俗大扺与句丽同○请疑当作谙韩濆活国○活宋本作沽

又注嘉平六年遣防乌丸校尉夏育破鲜卑○【臣明楷】按嘉平疑当作熹平此叙灵帝时事嘉平乃本书齐王芳年号也
　　又注乃按行乌侯秦水○乌侯后汉书作乌柔又注闻汗人善捕鱼○汗人后汉书作倭人下有倭人国
　　夫余有豪民名下户皆为奴仆○名毛本宋本俱作民抑有似也注王疑以为天子也○太平御覧天子作天生
　　又注南至施掩水○后汉书作施防水
　　濊朝鲜侯淮僭号称王○淮后汉书作凖
　　不请句丽言语法俗大扺与句丽同○请疑当作谙韩濆活国○活宋本作沽


Instruction: 为下列古文添加标点：

Input: 又依淮南累粟十二成寸明先王制法索隐钩深以律计分义无差异汉书食货志云黄金方寸其重一斤今铸金校验铁尺为近依文据理符会处多且平齐之始已用宣布今因而为定弥合时宜至于玉尺累黍以广为长累既有剩实复不满寻访古今恐不可用其晋梁尺量过为短小以黍实管弥复不容据律调声必致高急且八音克谐明王盛范同律度量哲后通规臣等详校前经斟量时事谓用铁尺于理为便

又依淮南，累粟十二成寸。明先王制法，索隐钩深，以律计分，义无差异。汉书食货志云：「黄金方寸，其重一斤。」今铸金校验，铁尺为近。依文据理，符会处多。且平齐之始，已用宣布，今因而为定，弥合时宜。至于玉尺累黍，以广为长，累既有剩，实复不满。寻访古今，恐不可用。其晋、梁尺量，过为短小，以黍实管，弥复不容，据律调声，必致高急。且八音克谐，明王盛范，同律度量，哲后通规。臣等详校前经，斟量时事，谓用铁尺，于理为便


Instruction: 为下列古文添加标点：

Input: 娄圭皆以恃旧不防见诛注后坐藏亡命被系当死○监本讹坐赃今改正何夔官至车骑将军注和帝佳之○一本作和帝伟之司马芝今条同等为兵幸时发遣○条北宋本作调防内官欲以事托芝○何焯校本作曹内官魏志卷十二考证

娄圭皆以恃旧不防见诛注后坐藏亡命被系当死○监本讹坐赃今改正
　　何夔官至车骑将军注和帝佳之○一本作和帝伟之司马芝今条同等为兵幸时发遣○条北宋本作调防内官欲以事托芝○何焯校本作曹内官

　　魏志卷十二考证

reference is 校勘记 (textual commentary) with whitespace-only formatting, no narrative punctuation


Instruction: 为下列古文添加标点：

Input: 诣阙告太子丹与同产姊及王后宫奸乱交通郡国豪猾攻剽为奸吏不能禁书奏天子怒遣使者诏郡发吏卒围赵王宫收捕太子丹移系魏郡诏狱与廷尉杂治法至死赵王彭祖帝异母兄也上书讼太子罪言“充逋逃小臣苟为奸讹激怒圣朝欲取必于万乘以复私怨后虽亨醢计犹不悔臣愿选从赵国勇敢士从军击匈奴极尽死力以赎丹罪”上不许竟败赵太子初充召见犬台宫自请愿以所常被服冠见上上许之充衣纱禅衣曲裾后垂交输冠禅纚步摇冠飞翮之缨

诣阙告太子丹与同产姊及王后宫奸乱，交通郡国豪猾，攻剽为奸，吏不能禁。书奏，天子怒，遣使者诏郡发吏卒围赵王宫，收捕太子丹，移系魏郡诏狱，与廷尉杂治，法至死。赵王彭祖，帝异母兄也，上书讼太子罪，言“充逋逃小臣，苟为奸讹，激怒圣朝，欲取必于万乘以复私怨。后虽亨醢，计犹不悔。臣愿选从赵国勇敢士，从军击匈奴，极尽死力，以赎丹罪。”上不许，竟败赵太子。初，充召见犬台宫，自请愿以所常被服冠见上。上许之。充衣纱禅衣，曲裾后垂交输，冠禅纚步摇冠，飞翮之缨


Instruction: 为下列古文添加标点：

Input: 二月己巳朔日有蚀之癸酉陈人来聘突厥犯边癸未以左武衞大将军李礼成为右武衞大将军三月丁未上柱国鲜虞县公谢庆恩卒丙辰以雨故常服入新都京师承明里醴泉出丁巳诏购遗书于天下癸亥城榆关夏四月己巳衞王爽大破突厥于白道山停筑原阳云内紫河等镇而还上柱国建平郡公于义卒庚午吐谷浑寇临洮洮州刺史皮子信死之壬申以尚书右仆射赵煚兼内史令丁丑以滕王瓒为雍州牧

二月己巳朔，日有蚀之。癸酉，陈人来聘。突厥犯边。癸未，以左武衞大将军李礼成为右武衞大将军。

三月丁未，上柱国、鲜虞县公谢庆恩卒。丙辰，以雨故，常服入新都。京师承明里醴泉出。丁巳，诏购遗书于天下。癸亥，城榆关。

夏四月己巳，衞王爽大破突厥于白道山，停筑原阳、云内、紫河等镇而还。上柱国、建平郡公于义卒。庚午，吐谷浑寇临洮，洮州刺史皮子信死之。壬申，以尚书右仆射赵煚兼内史令。丁丑，以滕王瓒为雍州牧


Instruction: 为下列古文添加标点：

Input: 九三井渫不食为我心恻可用汲王明并受其福象曰“井渫不食”行恻也求“王明”受福也六四井甃无咎象曰“井甃无咎”修井也九五井洌寒泉食象曰“寒泉之食”中正也上六井收勿幕有孚元吉象曰“元吉”在“上”大成也

九三，井渫不食，为我心恻。可用汲，王明并受其福。
　　《象》曰：“井渫不食”，行恻也。求“王明”，受福也。
　　六四，井甃，无咎。
　　《象》曰：“井甃无咎”，修井也。
　　九五，井洌，寒泉食。
　　《象》曰：“寒泉之食”，中正也。
　　上六，井收勿幕，有孚元吉。
　　《象》曰：“元吉”在“上”，大成也。


Instruction: 为下列古文添加标点：

Input: 曾子曰“敢问圣人之德无以加于孝乎”子曰“天地之性人为贵人之行莫大于孝孝莫大于严父严父莫大于配天则周公其人也昔者周公郊祀后稷以配天宗祀文王于明堂以配上帝是以四海之内各以其职来祭夫圣人之德又何以加于孝乎故亲生之膝下以养父母日严圣人因严以教敬因亲以教爱圣人之教不肃而成其政不严而治其所因者本也父子之道天性也君臣之义也父母生之续莫大焉君亲临之厚莫重焉

曾子曰：“敢问圣人之德无以加于孝乎？”子曰：“天地之性，人为贵。
　　人之行，莫大于孝。孝莫大于严父。严父莫大于配天，则周公其人也。昔者周公郊祀后稷以配天，宗祀文王于明堂，以配上帝。是以四海之内，各以其职来祭。
　　夫圣人之德，又何以加于孝乎？故亲生之膝下，以养父母日严。圣人因严以教敬，因亲以教爱。圣人之教不肃而成，其政不严而治，其所因者本也。父子之道，天性也，君臣之义也。父母生之，续莫大焉。君亲临之，厚莫重焉


Instruction: 为下列古文添加标点：

Input: 清河王阳平王河南王河闲王长乐王广平王京兆王道武皇帝十男宣穆刘皇后生明元皇帝贺夫人生清河王绍大王夫人生阳平王熙王夫人生河南王曜河闲王修长乐王处文二王母氏阙段夫人生广平王连京兆王黎皇子浑及聪母氏并阙皆早薨无后清河王绍天兴六年封凶佷险悖不遵教训好轻游里巷劫剥行人斫射犬豕以为戏乐太祖甞怒之倒悬井中垂死乃出太宗常以义方责之遂与不恊恒惧其为变

清河王　阳平王　河南王　河闲王　长乐王　广平王　京兆王

道武皇帝十男。宣穆刘皇后生明元皇帝，贺夫人生清河王绍，大王夫人生阳平王熙，王夫人生河南王曜。河闲王修、长乐王处文二王母氏阙。段夫人生广平王连、京兆王黎。皇子浑及聪母氏并阙，皆早薨，无后。

清河王绍，天兴六年封。凶佷险悖，不遵教训。好轻游里巷，劫剥行人，斫射犬豕，以为戏乐。太祖甞怒之，倒悬井中，垂死乃出。太宗常以义方责之，遂与不恊，恒惧其为变


Instruction: 为下列古文添加标点：

Input: 诗曰既明且哲以保其身其此之谓与子曰愚而好自用贱而好自专生乎今之世反古之道如此者灾及其身者也非天子不议礼不制度不考文今天下车同轨书同文行同伦虽有其位苟无其德不敢作礼乐焉虽有其德苟无其位亦不敢作礼乐焉子曰吾说夏礼杞不足征也吾学殷礼有宋存焉吾学周礼今用之吾从周王天下有三重焉其寡过矣乎上焉者虽善无征无征不信不信民弗从下焉者虽善不尊不尊不信不信民弗从

诗》曰：「既明且哲，以保其身。」其此之谓与！
子曰：「愚而好自用，贱而好自专，生乎今之世，反古之道。如此者，灾及其身者也。」非天子，不议礼，不制度，不考文。今天下车同轨，书同文，行同伦。虽有其位，苟无其德，不敢作礼乐焉；虽有其德，苟无其位，亦不敢作礼乐焉。
子曰：「吾说夏礼，杞不足征也。吾学殷礼，有宋存焉；吾学周礼，今用之，吾从周。」王天下有三重焉，其寡过矣乎！上焉者虽善无征，无征不信，不信民弗从；下焉者虽善不尊，不尊不信，不信民弗从


Instruction: 为下列古文添加标点：

Input: 此未尝有国也使如失国辞然者不与楚灭也冬十月葬蔡灵公变之不葬有三失德不葬弑君不葬灭国不葬然且葬之不与楚灭且成诸侯之事也十有四年春意如至自晋大夫执则致致则名意如恶然而致见君臣之礼也冬莒杀其公子意恢言公子而不言大夫莒无大夫也莒无大夫而曰公子意恢意恢贤也曹莒皆无大夫其所以无大夫者其义异也二月癸酉有事于武宫龠入叔弓卒去乐卒事

此未尝有国也，使如失国辞然者，不与楚灭也。

冬，十月，葬蔡灵公。变之不葬有三：失德不葬，弑君不葬，灭国不葬。然且葬之，不与楚灭，且成诸侯之事也。

十有四年春，意如至自晋。大夫执则致，致则名，意如恶，然而致，见君臣之礼也。

冬，莒杀其公子意恢。言公子而不言大夫，莒无大夫也。莒无大夫而曰公子意恢，意恢贤也。曹、莒皆无大夫，其所以无大夫者，其义异也。

二月癸酉，有事于武宫，龠入叔弓卒，去乐卒事。


Instruction: 为下列古文添加标点：

Input: 故由由然与之偕而不自失焉援而止之而止援而止之而止者是亦不屑去已孟子曰伯夷隘柳下惠不恭隘与不恭君子不由也

故由由然与之偕而不自失焉，援而止之而止。援而止之而止者，是亦不屑去已。」
孟子曰：「伯夷隘，柳下惠不恭。隘与不恭，君子不由也。」


Instruction: 为下列古文添加标点：

Input: 不尔则未相体耳回材都水暂营嬉游终为弃物修缮非务舟楫无鄣士女杂乱此则卿之失辞矣深薄之危抚后之重斯则卿之得言也于是高祖遂从陆路转道悦太子中庶子正色立朝俨然难犯宫官上下咸畏惮之太和二十年秋车驾幸中岳诏太子恂入居金墉而恂潜谋还代忿道悦前后规谏遂于禁中杀之高祖甚加悲惜赠散骑常侍带营州刺史赐帛五百匹并遣王人慰其妻子又诏使者监护丧事葬于旧茔谥曰贞侯

不尔，则未相体耳。回材都水，暂营嬉游，终为弃物，修缮非务；舟楫无鄣，士女杂乱，此则卿之失辞矣。深薄之危，抚后之重，斯则卿之得言也。」于是，高祖遂从陆路。转道悦太子中庶子，正色立朝，俨然难犯，宫官上下咸畏惮之。

太和二十年秋，车驾幸中岳，诏太子恂入居金墉，而恂潜谋还代，忿道悦前后规谏，遂于禁中杀之。高祖甚加悲惜，赠散骑常侍，带营州刺史，赐帛五百匹，并遣王人慰其妻子。又诏使者监护丧事，葬于旧茔，谥曰贞侯


Instruction: 为下列古文添加标点：

Input: 自舒治至檐桁十一世魏恭帝元年檐桁失国来奔太祖令章武公导率兵送复之白兰者羌之别种也其地东北接吐谷浑西北至利模徒南界那鄂风俗物产与宕昌略同保定元年遣使献犀甲铁铠氐者西夷之别种三代之际盖自有君长而世一朝见故诗称自彼氐羌莫敢不来王也汉武帝灭之以其地为武都郡自汧渭抵于巴蜀种类实繁汉末有氐帅杨驹始据仇池百顷最为强族其后渐盛乃自称王至裔孙纂为符〔苻〕坚所灭

自舒治至檐桁十一世。魏恭帝元年，檐桁失国来奔，太祖令章武公导率兵送复之。

　　白兰者，羌之别种也。其地东北接吐谷浑，西北至利模徒，南界那鄂，风俗物产与宕昌略同。保定元年，遣使献犀甲铁铠。氐者，西夷之别种。三代之际，盖自有君长，而世一朝见。故诗称「自彼氐、羌，莫敢不来王」也。汉武帝灭之，以其地为武都郡。自汧、渭抵于巴、蜀，种类实繁。汉末，有氐帅杨驹，始据仇池百顷，最为强族。其后渐盛，乃自称王。至裔孙纂，为（符）〔苻〕坚所灭


Instruction: 为下列古文添加标点：

Input: 庚子独孤盛将余众自杨叶洲潜遁二年春正月庚戌大赦天下以云麾将军晋陵太守杜棱为侍中领军将军辛亥以始兴王伯茂为宣惠将军扬州刺史乙卯合州刺史裴景徽奔于齐辛未周湘州城主殷亮降湘州平二月景戌以太尉侯瑱为车骑将军湘州刺史庚寅曲赦湘州诸郡三月乙卯太尉车骑将军湘州刺史侯瑱薨丁丑以镇东将军会稽太守徐度为镇南将军湘州刺史夏四月分荆州之南平宜都罗河东四郡置南荆州镇河东郡

庚子，独孤盛将余众自杨叶洲潜遁。

二年春正月庚戌，大赦天下。以云麾将军、晋陵太守杜棱为侍中、领军将军。辛亥，以始兴王伯茂为宣惠将军、扬州刺史。乙卯，合州刺史裴景徽奔于齐。辛未，周湘州城主殷亮降，湘州平。

二月景戌，以太尉侯瑱为车骑将军、湘州刺史。庚寅，曲赦湘州诸郡。

三月乙卯，太尉、车骑将军、湘州刺史侯瑱薨。丁丑，以镇东将军、会稽太守徐度为镇南将军、湘州刺史。

夏四月，分荆州之南平、宜都、罗、河东四郡，置南荆州，镇河东郡


Instruction: 为下列古文添加标点：

Input: 赞曰襄贲励德维城燕北励勉也仁能洽下忠以卫国伯珪疎犷武才趫猛趫音去骄反虞好无终绍埶难并徐方歼耗实谦为梗后汉书卷一百三后汉书卷一百三考证公孙瓒传于北芒上祭辞先人○何焯曰瓒辽西人安得有先墓在北芒击袁绍周昕○昕魏志作昻史臣论舍诸天运○臣会汾按文义舍当作合后汉书卷一百三考证<史部,正史类,后汉书>

赞曰襄贲励德维城燕北【励勉也】仁能洽下忠以卫国伯珪疎犷武才趫猛【趫音去骄反】虞好无终绍埶难并徐方歼耗实谦为梗

　　后汉书卷一百三
　　后汉书卷一百三考证
　　公孙瓒传于北芒上祭辞先人○何焯曰瓒辽西人安得有先墓在北芒
　　击袁绍周昕○昕魏志作昻
　　史臣论舍诸天运○【臣会汾】按文义舍当作合

　　后汉书卷一百三考证
<史部,正史类,后汉书>

input contains Western punctuation (commas) leaked from <史部,正史类,后汉书> metadata residue and 校勘记 annotations


Instruction: 为下列古文添加标点：

Input: 璠少忠谨有干略永安中辟州都督太祖为牧补主薄以勤事被知每蒙褒赏大统四年引为丞相府行参军寻转田曹参军东合祭酒加散骑侍郎稍迁兼太常少卿都水使者历蕃部兵部虞部民部吏部等诸曹郎中六官建拜计部下大夫孝闵帝践阼转守庙下大夫以选为东道大使抚巡州防寻加车骑大将军仪同三司封长乐县子邑五百户出为玉壁总管府长史保定中迁鸿州刺史入为小纳言

璠少忠谨，有干略。永安中，辟州都督。太祖为牧，补主薄。以勤事被知，每蒙褒赏。大统四年，引为丞相府行参军。寻转田曹参军、东合祭酒，加散骑侍郎。稍迁兼太常少卿、都水使者，历蕃部、兵部、虞部、民部、吏部等诸曹郎中。六官建，拜计部下大夫。

　　孝闵帝践阼，转守庙下大夫。以选为东道大使，抚巡州防。寻加车骑大将军、仪同三司，封长乐县子，邑五百户。出为玉壁总管府长史。保定中，迁鸿州刺史，入为小纳言。


Instruction: 为下列古文添加标点：

Input: 官品第五中台侍御执衞置人无定数中台侍御监闺帅置二人中台侍御监司帅置二人宣融便殿帅置一人永巷帅置一人后宫都掌内史置二人后宫殿中内史置一人后宫源典内史置一人后宫谷帛内史置二人后宫监临内史置二人中台侍御执法内史置一人中台侍御典内史置二人中台侍御节度内史置二人

官品第五

中台侍御执衞　　　置人无定数。

中台侍御监闺帅　　置二人。

中台侍御监司帅　　置二人。

宣融便殿帅　　　　置一人。

永巷帅　　　　　　置一人。

后宫都掌内史　　　置二人。

后宫殿中内史　　　置一人。

后宫源典内史　　　置一人。

后宫谷帛内史　　　置二人。

后宫监临内史　　　置二人。

中台侍御执法内史　置一人。

中台侍御典内史　　置二人。

中台侍御节度内史　置二人


Instruction: 为下列古文添加标点：

Input: 大雅云乃立冢土毛公解曰冢土太社也景侯解诗即用此说禹贡惟土五色景侯解曰王者取五色土为太社封四方诸侯各割其方色土者覆四方也如此太社复为立京都也不知此论从何出而与解乖上违经记明文下坏景侯之解臣虽顽蔽少长学问不能默已谨复续上刘寔与咸议同诏曰社实一神而相袭二位众议不同何必改作其便仍旧一如魏制至元帝建武元年又依洛京立二社一稷

大雅云：『乃立冢土。』毛公解曰：『冢土，太社也。』景侯解诗，即用此说。禹贡『惟土五色』。景侯解曰：『王者取五色土为太社，封四方诸侯。各割其方色土者覆四方也。』如此，太社复为立京都也。不知此论从何出而与解乖。上违经记明文，下坏景侯之解。臣虽顽蔽，少长学问，不能默已，谨复续上。」刘寔与咸议同。诏曰：「社实一神，而相袭二位，众议不同，何必改作，其便仍旧，一如魏制。」

至元帝建武元年，又依洛京立二社一稷


Instruction: 为下列古文添加标点：

Input: 游兆涒滩四年闰十三大余二十小余八百二十九大余四十五小余二十四彊梧作噩神雀元年十二大余四十四小余七百三十六大余五十一无小余徒维淹茂二年十二大余三十九小余一百四十四大余五十六小余八祝犂大渊献三年闰十三大余三十二小余四百九十二

游兆涒滩四年　　　　　　　　　　闰十三
　　大余二十　　　　　小余八百二十九
　　大余四十五　　　　小余二十四
　　彊梧作噩神雀元年　　　　　　　　十二
　　大余四十四　　　　小余七百三十六
　　大余五十一　　　　无小余
　　徒维淹茂二年　　　　　　　　　　十二
　　大余三十九　　　　小余一百四十四
　　大余五十六　　　　小余八
　　祝犂大渊献三年　　　　　　　　　闰十三
　　大余三十二　　　　小余四百九十二

reference is 历法表 (calendar/almanac tabular data), not running prose


Instruction: 为下列古文添加标点：

Input: 索隠述赞曰太公佐周实秉阴谋既表东海乃居营丘小白致霸九合诸侯及溺内宠舋钟虫流庄公失徳崔杼作仇陈氏传政厚货轻収悼简遘祸田阚非俦沨沨余烈一变何由史记卷三十二史记卷三十二考证齐太公世家虞夏之际封于吕集解徐广曰吕在南阳宛县西○臣召南按路史国名纪曰吕侯爵伯夷之封杜预谓在南阳宛西南阳今邓宛后周并入南阳而太公乃出东吕吕莒也博物志曲海城有东吕乡东吕里太公望所出也与徐广説异

索隠述赞曰太公佐周实秉阴谋既表东海乃居营丘小白致霸九合诸侯及溺内宠舋钟虫流庄公失徳崔杼作仇陈氏传政厚货轻収悼简遘祸田阚非俦沨沨余烈一变何由】

　　史记卷三十二
　　史记卷三十二考证
　　齐太公世家虞夏之际封于吕集解徐广曰吕在南阳宛县西○【臣召南】按路史国名纪曰吕侯爵伯夷之封杜预谓在南阳宛西南阳今邓宛后周并入南阳而太公乃出东吕吕莒也博物志曲海城有东吕乡东吕里太公望所出也与徐广説异


Instruction: 为下列古文添加标点：

Input: 逆日行六十二分度十七六十二日复留十日而旋复顺日行九十二分度五十三二百七十六日而伏凡见六百三十四日除逆定行星三百一度伏日行不盈九十二分度七十三伏百四十六日千五百六十八万九千七百分行星百一十四度八百二十一万八千五分一见七百八十日千五百六十八万九千七百分凡行星四百一十五度八百二十一万八千五分通其率故曰日行万三千八百二十四分度之七千三百五十五水晨始见去日半次

逆，日行六十二分度十七，六十二日。复留，十日而旋。复顺，日行九十二分度五十三，二百七十六日而伏。凡见六百三十四日，除逆，定行星三百一度。伏，日行不盈九十二分度七十三，伏百四十六日千五百六十八万九千七百分，行星百一十四度八百二十一万八千五分。一见，七百八十日千五百六十八万九千七百分，凡行星四百一十五度八百二十一万八千五分。通其率，故曰日行万三千八百二十四分度之七千三百五十五。
水，晨始见，去日半次


Instruction: 为下列古文添加标点：

Input: 貘白豹甝白虎<虎儵>黑虎<豕出>无前足鼳鼠身长须而贼秦人谓之小驴熊虎丑其子狗绝有力麙貍子<豸隶>貈子貆貒子貗貔白狐其子豰麝父麕足豺狗足貙<豸曼>似貍罴如熊黄白文麢大羊麠大麃牛尾一角{鹿旨}大麕旄毛狗足魋如小熊窃毛而黄

貘，白豹。
　　甝，白虎。<虎儵>，黑虎。
　　<豕出>，无前足。
　　鼳，鼠身长须而贼，秦人谓之小驴。
　　熊，虎丑，其子狗，绝有力麙。
　　貍子，<豸隶>。
　　貈子，貆。
　　貒子，貗。
　　貔，白狐。其子豰。
　　麝父，麕足。
　　豺，狗足。
　　貙<豸曼>，似貍。
　　罴，如熊，黄白文。
　　麢，大羊。
　　麠，大麃，牛尾一角。
　　{鹿旨}，大麕，旄毛狗足。
　　魋，如小熊，窃毛而黄


Instruction: 为下列古文添加标点：

Input: 评曰徐邈清尚通胡质素业贞粹王昶开济识度王基学行坚白皆掌统方任垂称著绩可谓国之良臣时之彦士矣魏志卷二十七魏志卷二十七考证徐邈西域流通荒戎入贡○流通太平御覧作通流皆服职前朝歴事四世○职宋本作质王昶又着兵书十余篇言竒正之用注若循环之无穷○穷毛本作端其有所是非则托古人以见其意○有所监本讹作所有今改正不愿儿子慕之注于夫鄙懐○宋本作于鄙夫懐愿儿子遵之注夙智早成○宋本作夙智性成

评曰徐邈清尚通胡质素业贞粹王昶开济识度王基学行坚白皆掌统方任垂称著绩可谓国之良臣时之彦士矣

　　魏志卷二十七
　　魏志卷二十七考证
　　徐邈西域流通荒戎入贡○流通太平御覧作通流皆服职前朝歴事四世○职宋本作质
　　王昶又着兵书十余篇言竒正之用注若循环之无穷○穷毛本作端
　　其有所是非则托古人以见其意○有所监本讹作所有今改正
　　不愿儿子慕之注于夫鄙懐○宋本作于鄙夫懐愿儿子遵之注夙智早成○宋本作夙智性成

reference is 校勘记 (textual commentary), no narrative punctuation


Instruction: 为下列古文添加标点：

Input: 在彼者皆我所不为也在我者皆古之制也吾何畏彼哉孟子曰养心莫善于寡欲其为人也寡欲虽有不存焉者寡矣其为人也多欲虽有存焉者寡矣曾皙嗜羊枣而曾子不忍食羊枣公孙丑问曰脍炙与羊枣孰美孟子曰脍炙哉公孙丑曰然则曾子何为食脍炙而不食羊枣曰脍炙所同也羊枣所独也讳名不讳姓姓所同也名所独也万章问曰孔子在陈曰盍归乎来吾党之士狂简进取不忘其初

在彼者，皆我所不为也；在我者，皆古之制也，吾何畏彼哉？」
孟子曰：「养心莫善于寡欲。其为人也寡欲，虽有不存焉者，寡矣；其为人也多欲，虽有存焉者，寡矣。」
曾皙嗜羊枣，而曾子不忍食羊枣。公孙丑问曰：「脍炙与羊枣孰美？」
孟子曰：「脍炙哉！」
公孙丑曰：「然则曾子何为食脍炙而不食羊枣？」
曰：「脍炙所同也，羊枣所独也。讳名不讳姓，姓所同也，名所独也。」
万章问曰：「孔子在陈曰：『盍归乎来！吾党之士狂简，进取，不忘其初


Instruction: 为下列古文添加标点：

Input: 咨可谓命世之大圣亿载之师表者也○文类咨作兹春三月加辽东太守公孙恭为车骑将军○臣浩按前已有春正月此处春字宜衍坏庐宅注尚书卢毓议祀厉殊事云○臣明楷按祀厉宋本作厉殃何焯曰殊字是殃字之误作祀厉殃事于本文义较显三月行幸召陵通讨虏渠○监本讹作召陆今改正皆以终制从事注恩过慕唐○艺文作思慕过唐又注叹自僵毙○本集作欲自僵毙又注感惟南风○文类作感恨南风又注求光幽昧○宋本作末光幽昧

咨可谓命世之大圣亿载之师表者也○文类咨作兹春三月加辽东太守公孙恭为车骑将军○【臣浩】按前已有春正月此处春字宜衍
　　坏庐宅注尚书卢毓议祀厉殊事云○【臣明楷】按祀厉宋本作厉殃何焯曰殊字是殃字之误作祀厉殃事于本文义较显
　　三月行幸召陵通讨虏渠○监本讹作召陆今改正皆以终制从事注恩过慕唐○艺文作思慕过唐又注叹自僵毙○本集作欲自僵毙
　　又注感惟南风○文类作感恨南风
　　又注求光幽昧○宋本作末光幽昧


Instruction: 为下列古文添加标点：

Input: 嗟尔庶士胡宁自弃或我之将卒逃彼逆朝无问贵贱皆从荡涤善求多福无贻后悔玺书所至咸使闻知自是齐之将帅降者相继封其特进开府贺拔伏恩为郜国公其余官爵各有差戊午高延宗僭即伪位改年德昌己未军次并州庚申延宗拥兵四万出城抗拒帝率诸军合战齐人退帝乘胜逐北率千余骑入东门诏诸军绕城置阵至夜延宗率其众排阵而前城中军却人相蹂践大为延宗所败死伤略尽

嗟尔庶士，胡宁自弃。或我之将卒，逃彼逆朝，无问贵贱，皆从荡涤。善求多福，无贻后悔。玺书所至，咸使闻知。

　　自是齐之将帅，降者相继。封其特进、开府贺拔伏恩为郜国公，其余官爵各有差。

　　戊午，高延宗僭即伪位，改年德昌。己未，军次并州。庚申，延宗拥兵四万出城抗拒，帝率诸军合战，齐人退，帝乘胜逐北，率千余骑入东门，诏诸军绕城置阵。至夜，延宗率其众排阵而前，城中军却，人相蹂践，大为延宗所败，死伤略尽


Instruction: 为下列古文添加标点：

Input: 甲戌左光禄大夫开府仪同三司王僧虔薨丁亥以骠骑中兵参军董仲舒为宁州刺史八月乙未车驾幸中堂听讼丁巳以行宕昌王梁弥颉为河凉二州刺史戊午以尚书令王俭领太子少傅太子詹事萧顺之为领军将军冬十月壬戌诏曰皇太子长懋讲毕当释奠王公以下可悉往观礼十一月乙丑以冠军将军王文仲为青冀二州刺史十二月丁酉诏曰九谷之重八材为末是故洁粢丰盛祝史无愧于辞不籍千畒周宣所以贻谏

甲戌，左光禄大夫开府仪同三司王僧虔薨。丁亥，以骠骑中兵参军董仲舒为宁州刺史。八月乙未，车驾幸中堂听讼。丁巳，以行宕昌王梁弥颉为河、凉二州刺史。戊午，以尚书令王俭领太子少傅，太子詹事萧顺之为领军将军。冬十月壬戌，诏曰：「皇太子长懋讲毕，当释奠，王公以下可悉往观礼。」十一月乙丑，以冠军将军王文仲为青、冀二州刺史。十二月丁酉，诏曰：「九谷之重，八材为末，是故洁粢丰盛，祝史无愧于辞，不籍千畒，周宣所以贻谏


Instruction: 为下列古文添加标点：

Input: 此之谓絜矩之道诗云乐只君子民之父母民之所好好之民之所恶恶之此之谓民之父母诗云节彼南山维石岩岩赫赫师尹民具尔瞻有国者不可以不慎辟则为天下戮矣诗云殷之未丧师克配上帝仪监于殷峻命不易道得众则得国失众则失国是故君子先慎乎德有德此有人有人此有土有土此有财有财此有用德者本也财者末也外本内末争民施夺是故财聚则民散财散则民聚

此之谓絜矩之道。《诗》云：「乐只君子，民之父母。」民之所好好之，民之所恶恶之，此之谓民之父母。《诗》云：「节彼南山，维石岩岩。赫赫师尹，民具尔瞻。」有国者不可以不慎，辟则为天下戮矣。
《诗》云：「殷之未丧师，克配上帝。仪监于殷，峻命不易。」道得众则得国，失众则失国。是故君子先慎乎德。有德此有人，有人此有土，有土此有财，有财此有用。德者本也，财者末也，外本内末，争民施夺。是故财聚则民散，财散则民聚


Instruction: 为下列古文添加标点：

Input: 神之听之式谷以女嗟尔君子无恒安息靖共尔位好是正直神之听之介尔景福

神之听之，式谷以女。
嗟尔君子，无恒安息。靖共尔位，好是正直。神之听之，介尔景福。


Instruction: 为下列古文添加标点：

Input: 爵鷃蜩范芝栭菱椇枣栗榛柿瓜桃李梅杏楂梨姜桂大夫燕食有脍无脯有脯无脍士不贰羹胾庶人耆老不徒食脍春用葱秋用芥豚春用韭秋用蓼脂用葱膏用薤三牲用藙和用醯兽用梅鹑羹鸡羹鴽酿之蓼鲂鱮烝雏烧雉芗无蓼不食雏鳖狼去肠狗去肾狸去正脊兔去尻狐去首豚去脑鱼去乙鳖去丑

爵，鷃，蜩，范，芝，栭，菱，椇，枣，栗，榛，柿，瓜，桃，李，梅，杏，楂，梨，姜，桂。

　　大夫燕食，有脍无脯，有脯无脍。士不贰羹胾，庶人耆老不徒食。

　　脍，春用葱，秋用芥。豚，春用韭，秋用蓼。脂用葱，膏用薤，三牲用藙，和用醯，兽用梅。

　　鹑羹，鸡羹，鴽，酿之蓼。鲂，鱮，烝，雏，烧，雉，芗，无蓼。

　　不食：雏鳖，狼去肠，狗去肾，狸去正脊，兔去尻，狐去首，豚去脑，鱼去乙，鳖去丑


Instruction: 为下列古文添加标点：

Input: 夏厉公出居边邑栎○春秋经鲁桓十五年五月郑伯突出奔蔡秋九月郑伯突入于栎秋厉公卒○春秋经鲁庄二十一年夏五月辛酉郑伯突卒此秋字应是夏字之讹子文公踕立○左传作防监本讹作踺今改正冬翟攻伐襄王○攷左传事在秋郑司城缯贺以郑情卖之○余有丁曰左传卖郑者杞子乃秦人之戌郑者败秦兵于汪○左传秦晋战于彭衙秦师败绩此汪疑彭衙之误郑与晋盟鄢陵○左传作辰陵孤之罪也○之监本讹作乏今改正

夏厉公出居边邑栎○春秋经鲁桓十五年五月郑伯突出奔蔡秋九月郑伯突入于栎
　　秋厉公卒○春秋经鲁庄二十一年夏五月辛酉郑伯突卒此秋字应是夏字之讹
　　子文公踕立○左传作防监本讹作踺今改正
　　冬翟攻伐襄王○攷左传事在秋
　　郑司城缯贺以郑情卖之○余有丁曰左传卖郑者杞子乃秦人之戌郑者
　　败秦兵于汪○左传秦晋战于彭衙秦师败绩此汪疑彭衙之误
　　郑与晋盟鄢陵○左传作辰陵
　　孤之罪也○之监本讹作乏今改正


Instruction: 为下列古文添加标点：

Input: 经四三夏四月庚辰蔡公孙归姓帅师灭沈以沈子嘉归杀之经四四五月公及诸侯盟于浩油杞伯戊卒于会经四五六月葬陈惠公经四六许迁于容城经四七秋七月公至自会经四八刘卷卒传刘卷者何天子之大夫也外大夫不卒此何以卒我主之也经四九葬杞悼公经四十楚人围蔡经四十一晋士鞅卫孔圄帅师伐鲜虞

（经四三）夏，四月庚辰，蔡公孙归姓帅师灭沈，以沈子嘉归，杀之。
　　（经四四）五月，公及诸侯盟于浩油；杞伯戊卒于会。
　　（经四五）六月，葬陈惠公。
　　（经四六）许迁于容城。
　　（经四七）秋，七月，公至自会。
　　（经四八）刘卷卒。
　　（传）刘卷者何？天子之大夫也。外大夫不卒，此何以卒？我主之也。
　　（经四九）葬杞悼公。
　　（经四十）楚人围蔡。
　　（经四十一）晋士鞅、卫孔圄帅师伐鲜虞


Instruction: 为下列古文添加标点：

Input: 今祭服皆缁差无所革其所歌之诗及诸供须辄勒主者申摄备办从之隆昌元年有司奏参议明堂咸以世祖配国子助教谢昙济议案祭法禘郊祖宗竝列严祀郑玄注义亦据兼飨宜祖宗两配文武双祀助教徐景嵩光禄大夫王逡之谓宜以世宗文皇帝配祠部郎何佟之议周之文武尚推后稷以配天谓文皇宜推世祖以配帝虽事施于尊祖亦义章于严父焉左仆射王晏议以为若用郑玄祖宗通称则生有功德没垂尊称历代配帝何止于郊

今祭服皆缁，差无所革。其所歌之诗，及诸供须，辄勒主者申摄备办。」从之。

隆昌元年，有司奏，参议明堂，咸以世祖配。国子助教谢昙济议：「案祭法禘郊祖宗，竝列严祀。郑玄注义，亦据兼飨。宜祖宗两配，文、武双祀。」助教徐景嵩、光禄大夫王逡之谓宜以世宗文皇帝配。祠部郎何佟之议：「周之文、武，尚推后稷以配天，谓文皇宜推世祖以配帝。虽事施于尊祖，亦义章于严父焉。」左仆射王晏议，以为「若用郑玄祖宗通称，则生有功德，没垂尊称，历代配帝，何止于郊


Instruction: 为下列古文添加标点：

Input: 诗云相在尔室尚不愧于屋漏故君子不动而敬不言而信诗曰奏假无言时靡有争是故君子不赏而民劝不怒而民威于鈇钺诗曰不显惟德百辟其刑之是故君子笃恭而天下平诗曰予怀明德不大声以色子曰声色之于以化民末也诗曰德輶如毛毛犹有伦上天之载无声无臭至矣

《诗》云：「相在尔室，尚不愧于屋漏。」故君子不动而敬，不言而信。
《诗》曰：「奏假无言，时靡有争。」是故君子不赏而民劝，不怒而民威于鈇钺。
《诗》曰：「不显惟德！百辟其刑之。」是故君子笃恭而天下平。
《诗》曰：「予怀明德，不大声以色。」子曰：「声色之于以化民，末也。」《诗》曰：「德輶如毛」，毛犹有伦；「上天之载，无声无臭」，至矣！


Instruction: 为下列古文添加标点：

Input: 公至使让大叔文子曰“寡人淹恤在外二三子皆使寡人朝夕闻卫国之言吾子独不在寡人古人有言曰‘非所怨勿怨’寡人怨矣”对曰“臣知罪矣臣不佞不能负羁泄以绁扌干牧圉臣之罪一也有出者有居者臣不能贰通外内之言以事君臣之罪二也有二罪敢忘其死”乃行从近关出公使止之卫人侵戚东鄙孙氏愬于晋晋戍茅氏殖绰伐茅氏杀晋戍三百人孙蒯追之弗敢击文子曰“厉之不如”遂从卫师败之圉

公至，使让大叔文子曰：“寡人淹恤在外，二三子皆使寡人朝夕闻卫国之言，吾子独不在寡人。古人有言曰：‘非所怨勿怨。’寡人怨矣。”对曰：“臣知罪矣！臣不佞不能负羁泄，以绁扌干牧圉，臣之罪一也。有出者，有居者。臣不能贰，通外内之言以事君，臣之罪二也。有二罪，敢忘其死？”乃行，从近关出。公使止之。
　　卫人侵戚东鄙，孙氏愬于晋，晋戍茅氏。殖绰伐茅氏，杀晋戍三百人。孙蒯追之，弗敢击。文子曰：“厉之不如！”遂从卫师，败之圉


Instruction: 为下列古文添加标点：

Input: 丘也闻有国有家者不患寡而患不均不患贫而患不安盖均无贫和无寡安无倾夫如是故远人不服则修文德以来之既来之则安之今由与求也相夫子远人不服而不能来也邦分崩离析而不能守也而谋动干戈于邦内吾恐季孙之忧不在颛臾而在萧墙之内也”孔子曰“天下有道则礼乐征伐自天子出天下无道则礼乐征伐自诸侯出自诸侯出盖十世希不失矣自大夫出五世希不失矣陪臣执国命三世希不失矣天下有道则政不在大夫天下有道则庶人不议

丘也闻，有国有家者，不患寡而患不均，不患贫而患不安。盖均无贫，和无寡，安无倾。夫如是，故远人不服则修文德以来之，既来之，则安之。今由与求也相夫子，远人不服而不能来也，邦分崩离析而不能守也，而谋动干戈于邦内。吾恐季孙之忧不在颛臾，而在萧墙之内也。”
孔子曰：“天下有道，则礼乐征伐自天子出；天下无道，则礼乐征伐自诸侯出。自诸侯出，盖十世希不失矣；自大夫出，五世希不失矣；陪臣执国命，三世希不失矣。天下有道，则政不在大夫；天下有道，则庶人不议


Instruction: 为下列古文添加标点：

Input: 五月辛丑尚书令长广王湛录尚书事骠骑大将军平秦王归彦为尚书左仆射甲辰以前尚书左仆射杨愔为尚书令六月乙丑帝自晋阳北巡己巳至祁连池戊寅还晋阳秋七月辛丑给京畿老人刘奴等九百四十三人版职及杖帽各有差戊申诏赵燕瀛定南营五州及司州广平清河二郡去年螽涝损田兼春夏少雨苗稼薄者免今年租赋八月乙丑至自晋阳甲戌帝如晋阳是月陈江州刺史沈泰以三千人内附

五月辛丑，尚书令、长广王湛录尚书事，骠骑大将军、平秦王归彦为尚书左仆射。甲辰，以前尚书左仆射杨愔为尚书令。

六月乙丑，帝自晋阳北巡。己巳，至祁连池。戊寅，还晋阳。

秋七月辛丑，给京畿老人刘奴等九百四十三人版职及杖帽各有差。戊申，诏赵、燕、瀛、定、南营五州及司州广平、清河二郡去年螽涝损田，兼春夏少雨，苗稼薄者，免今年租赋。

八月乙丑，至自晋阳。甲戌，帝如晋阳。是月，陈江州刺史沈泰以三千人内附


Instruction: 为下列古文添加标点：

Input: 盖草妖也视不明之咎时晋王阴有夺宗之计谄事亲要以求声誉谮皇太子高祖惑之人参不当言有物凭之上党党与也亲要之人乃党晋王而谮太子高祖不悟听邪言废无辜有罪用因此而乱也羽虫之孽梁中大同元年邵陵王纶在南徐州坐听事有野鸟如鸢数百飞屋梁上弹射不中俄顷失所在京房易飞候曰野鸟入君室其邑虚君亡之他方后纶为湘东王所袭竟致奔亡为西魏所杀侯景在梁将受锡命陈备物于庭

盖草妖也。视不明之咎。时晋王阴有夺宗之计，谄事亲要，以求声誉。谮皇太子，高祖惑之。人参不当言，有物凭之。上党，党，与也。亲要之人，乃党晋王而谮太子。高祖不悟，听邪言，废无辜，有罪用，因此而乱也。

羽虫之孽

梁中大同元年，邵陵王纶在南徐州，坐听事。有野鸟如鸢数百，飞屋梁上，弹射不中。俄顷失所在。京房易飞候曰：「野鸟入君室，其邑虚，君亡之他方。」后纶为湘东王所袭，竟致奔亡，为西魏所杀。

侯景在梁，将受锡命，陈备物于庭


Instruction: 为下列古文添加标点：

Input: 张酺传祖父翁○父字监本误作文臣会汾按下文云翁独守郡定为单名改之韩棱传济南椎成注汉官椎成作鍜成○臣宗万按汉官下脱仪字当増周荣孙景去官归○监本作去官赐归臣会汾按他处或言予告归或言赐告归此处去官下不得更言赐归从宋本改后汉书卷七十五考证

张酺传祖父翁○父字监本误作文【臣会汾】按下文云翁独守郡定为单名改之
　　韩棱传济南椎成注汉官椎成作鍜成○【臣宗万】按汉官下脱仪字当増
　　周荣孙景去官归○监本作去官赐归【臣会汾】按他处或言予告归或言赐告归此处去官下不得更言赐归从宋本改
　　后汉书卷七十五考证


Instruction: 为下列古文添加标点：

Input: 未成毫狗长喙猃短喙猲獢绝有力狣尨狗也──狗属鸡大者蜀蜀子雓未成鸡僆绝有力奋──鸡属马八尺为駥牛七尺为犉羊六尺为羬彘五尺为<豕厄>狗四尺为獒鸡三尺为鶤──六畜

未成毫，狗。长喙，猃。短喙，猲獢。绝有力，狣。
　　尨，狗也。──狗属。
　　鸡，大者蜀，蜀子雓。
　　未成鸡僆。绝有力，奋。──鸡属。
　　马八尺为駥。
　　牛七尺为犉。
　　羊六尺为羬。
　　彘五尺为<豕厄>。
　　狗四尺为獒。
　　鸡三尺为鶤。──六畜。


Instruction: 为下列古文添加标点：

Input: 天地之大也人犹有所憾故君子语大天下莫能载焉语小天下莫能破焉诗云鸢飞戾天鱼跃于渊言其上下察也君子之道造端乎夫妇及其至也察乎天地子曰道不远人人之为道而远人不可以为道诗云伐柯伐柯其则不远执柯以伐柯睨而视之犹以为远故君子以人治人改而止忠恕违道不远施诸己而不愿亦勿施于人君子之道四丘未能一焉所求乎子以事父未能也所求乎臣以事君未能也所求乎弟以事兄未能也所求乎朋友先施之未能也

天地之大也，人犹有所憾，故君子语大，天下莫能载焉；语小，天下莫能破焉。《诗》云：『鸢飞戾天，鱼跃于渊。』言其上下察也。君子之道，造端乎夫妇，及其至也，察乎天地。」
子曰：「道不远人。人之为道而远人，不可以为道。《诗》云：『伐柯伐柯，其则不远。』执柯以伐柯，睨而视之，犹以为远。故君子以人治人，改而止。忠恕违道不远，施诸己而不愿，亦勿施于人。君子之道四，丘未能一焉：所求乎子以事父，未能也；所求乎臣以事君，未能也；所求乎弟以事兄，未能也；所求乎朋友先施之，未能也


Instruction: 为下列古文添加标点：

Input: 沓氏玄菟郡武帝元封四年开高句骊莽曰下句骊属幽州户四万五千六口二十二万一千八百四十五县三高句骊辽山辽水所出西南至辽队入大辽水又有南苏水西北经塞外上殷台莽曰下殷西盖马马訾水西北入盐难水西南至西安平入海过郡二行二千一百里莽曰玄菟亭乐浪郡武帝元封三年开莽曰乐鲜属幽州户六万二千八百一十二口四十万六千七百四十八有云鄣县二十五朝鲜讑邯浿水水西至增地入海

沓氏。
玄菟郡，武帝元封四年开。高句骊，莽曰下句骊。属幽州。户四万五千六。口二十二万一千八百四十五。县三：高句骊，辽山，辽水所出，西南至辽队入大辽水。又有南苏水，西北经塞外。上殷台，莽曰下殷。西盖马。马訾水西北入盐难水，西南至西安平入海，过郡二，行二千一百里。莽曰玄菟亭。
乐浪郡，武帝元封三年开。莽曰乐鲜。属幽州。户六万二千八百一十二，口四十万六千七百四十八。有云鄣。县二十五：朝鲜，讑邯，浿水，水西至增地入海


Instruction: 为下列古文添加标点：

Input: 太傅高密侯邓禹中山太守全椒侯马成大司马广平侯吴汉河南尹阜成侯王梁左将军胶东侯贾复琅邪太守祝阿侯陈俊建威大将军好畤侯耿弇骠骑大将军参蘧侯杜茂执金吾雍奴侯寇恂积弩将军昆阳侯傅俊征南大将军舞阳侯岑彭左曹合肥侯坚镡征西大将军阳夏侯冯异上谷太守淮阳侯王霸建义大将军鬲侯朱祐信都太守阿陵侯任光征虏将军颍阳侯祭遵

太傅高密侯邓禹
　　中山太守全椒侯马成
　　大司马广平侯吴汉
　　河南尹阜成侯王梁
　　左将军胶东侯贾复
　　琅邪太守祝阿侯陈俊
　　建威大将军好畤侯耿弇
　　骠骑大将军参蘧侯杜茂
　　执金吾雍奴侯寇恂
　　积弩将军昆阳侯傅俊
　　征南大将军舞阳侯岑彭
　　左曹合肥侯坚镡
　　征西大将军阳夏侯冯异
　　上谷太守淮阳侯王霸
　　建义大将军鬲侯朱祐
　　信都太守阿陵侯任光
　　征虏将军颍阳侯祭遵

reference is an enumeration of titled officials, no narrative punctuation


Instruction: 为下列古文添加标点：

Input: 高祖乃蹈玄机而抚末运乘势隙而拯横流王迹所基始自于此何至戡黎升陑之捷而已焉故于慎徽时序之世变声改物之辰兆庶归以讴歌炎灵去如释负方之前代何其美乎

高祖乃蹈玄机而抚末运，乘势隙而拯横流，王迹所基，始自于此，何至戡黎升陑之捷而已焉。故于慎徽时序之世，变声改物之辰，兆庶归以讴歌，炎灵去如释负，方之前代，何其美乎！


Instruction: 为下列古文添加标点：

Input: 笾豆之事则有司存”曾子曰“以能问于不能以多问于寡有若无实若虚犯而不校昔者吾友尝从事于斯矣”曾子曰“可以托六尺之孤可以寄百里之命临大节而不可夺也君子人与君子人也”曾子曰“士不可以不弘毅任重而道远仁以为己任不亦重乎死而后已不亦远乎”子曰“兴于诗立于礼成于乐”子曰“民可使由之不可使知之”子曰“好勇疾贫乱也人而不仁疾之已甚乱也

笾豆之事，则有司存。”
曾子曰：“以能问于不能；以多问于寡；有若无，实若虚，犯而不校。昔者吾友尝从事于斯矣。”
曾子曰：“可以托六尺之孤，可以寄百里之命，临大节而不可夺也。君子人与？君子人也。”
曾子曰：“士不可以不弘毅，任重而道远。仁以为己任，不亦重乎？死而后已，不亦远乎？”
子曰：“兴于《诗》，立于礼，成于乐。”
子曰：“民可使由之，不可使知之。”
子曰：“好勇疾贫，乱也。人而不仁，疾之已甚，乱也


Instruction: 为下列古文添加标点：

Input: 琳单马突围仅而获免还至彭城齐令便赴寿阳并许召募又进封琳巴陵郡王陈将吴明彻进兵围之堰肥水灌城而齐将皮景和等屯于淮西竟不赴救明彻昼夜攻击城内水气转侵人皆患肿死病相枕从七月至十月城陷被执百姓泣而从之吴明彻恐其爲变杀之城东北二十里时年四十八哭者声如雷由此言之抑有其例不使寿春城下唯传报葛之人沧洲岛上独有悲田之客昧死陈祈伏待刑宪

琳单马突围，仅而获免。
还至彭城，齐令便赴寿阳，并许召募。
又进封琳巴陵郡王。
陈将吴明彻进兵围之，堰肥水灌城。
而齐将皮景和等屯于淮西，竟不赴救。
明彻昼夜攻击，城内水气转侵，人皆患肿，死病相枕。
从七月至十月，城陷被执，百姓泣而从之。吴明彻恐其爲变，杀之城东北二十里，时年四十八。
哭者声如雷。
由此言之，抑有其例。
不使寿春城下，唯传报葛之人，沧洲岛上，独有悲田之客。昧死陈祈，伏待刑宪。


Instruction: 为下列古文添加标点：

Input: 秋狄侵晋取狐厨受铎涉汾及昆都因晋败也王以戎难告于齐齐征诸侯而戍周冬十一月乙卯郑杀子华十二月会于淮谋郐且东略也城鄫役人病有夜登丘而呼曰“齐有乱”不果城而还◇僖公十七年经十有七年春齐人徐人伐英氏夏灭项秋夫人姜氏会齐侯于卞九月公至自会冬十有二月乙亥齐侯小白卒传十七年春齐人为徐伐英氏以报娄林之役也

秋，狄侵晋，取狐、厨、受铎，涉汾，及昆都，因晋败也。
　　王以戎难告于齐，齐征诸侯而戍周。
　　冬，十一月乙卯，郑杀子华。
　　十二月会于淮，谋郐，且东略也。城鄫，役人病。有夜登丘而呼曰：“齐有乱。”不果城而还。

　　◇僖公十七年
　　【经】十有七年春，齐人、徐人伐英氏。夏，灭项。秋，夫人姜氏会齐侯于卞。九月，公至自会。冬十有二月乙亥，齐侯小白卒。

　　【传】十七年春，齐人为徐伐英氏，以报娄林之役也


Instruction: 为下列古文添加标点：

Input: 子曰“教民亲爱莫善于孝教民礼顺莫善于悌移风易俗莫善于乐安上治民莫善于礼礼者敬而已矣故敬其父则子悦敬其兄则弟悦敬其君则臣悦敬一人而千万人悦所敬者寡而悦者众此之谓要道也”

子曰：“教民亲爱，莫善于孝。教民礼顺，莫善于悌。移风易俗，莫善于乐。
　　安上治民，莫善于礼。礼者，敬而已矣。故敬其父，则子悦；敬其兄，则弟悦；敬其君，则臣悦；敬一人，而千万人悦。所敬者寡，而悦者众，此之谓要道也。”


Instruction: 为下列古文添加标点：

Input: 敢不敬乎亨孰膻芗尝而荐之非孝也养也君子之所谓孝也者国人称愿然曰‘幸哉’有子如此所谓孝也已众之本教曰孝其行曰养养可能也敬为难敬可能也安为难安可能也卒为难父母既没慎行其身不遗父母恶名可谓能终矣仁者仁此者也礼者履此者也义者宜此者也信者信此者也强者强此者也乐自顺此生刑自反此作”曾子曰“夫孝置之而塞乎天地溥之而横乎四海施诸后世而无朝夕推而放诸东海而准推而放诸西海而准推而放诸南海而准推而放诸北海而准

敢不敬乎？亨孰膻芗尝而荐之，非孝也，养也。君子之所谓孝也者，国人称愿然曰‘幸哉’。有子如此，所谓孝也已。众之本，教曰孝，其行曰养。养可能也，敬为难。敬可能也，安为难。安可能也，卒为难。父母既没慎行其身，不遗父母恶名，可谓能终矣！仁者仁此者也，礼者履此者也，义者宜此者也，信者信此者也，强者强此者也。乐自顺此生，刑自反此作。”

　　曾子曰：“夫孝，置之而塞乎天地，溥之而横乎四海，施诸后世而无朝夕，推而放诸东海而准，推而放诸西海而准，推而放诸南海而准，推而放诸北海而准


Instruction: 为下列古文添加标点：

Input: 兼善伺敌虚实揣知情状有潜匿溪谷欲为间侦者果登高望之所疑处往必有获太祖由是以果为虞候都督每从征行常领候骑昼夜巡察略不眠寝从袭窦泰于潼关太祖依其规画军以胜返赏真珠金带一腰帛二百匹授征虏将军又从复弘农攻拔河南城获郡守一人论功为最破沙苑战河桥并有功授抚军将军银青光禄大夫增邑九百户迁朔州刺史转安州刺史加帅都督九年从战邙山军还除河东郡守

兼善伺敌虚实，揣知情状，有潜匿溪谷欲为间侦者，果登高望之，所疑处，往必有获。太祖由是以果为虞候都督。每从征行，常领候骑，昼夜巡察，略不眠寝。

　　从袭窦泰于潼关，太祖依其规画，军以胜返。赏真珠金带一腰、帛二百匹，授征虏将军。又从复弘农，攻拔河南城，获郡守一人，论功为最。破沙苑，战河桥，并有功，授抚军将军、银青光禄大夫，增邑九百户。迁朔州刺史，转安州刺史，加帅都督。九年，从战邙山，军还，除河东郡守


Instruction: 为下列古文添加标点：

Input: 庚午贺若弼攻陷南徐州辛未韩擒又陷南豫州隋军南北道并进辛巳贺若弼进军锺山顿白土冈之东南衆军败绩弼乘胜进军宫城烧北掖门是时韩擒率衆自新林至石子冈镇东大将军任忠出降擒仍引擒经朱雀航趣宫城自南掖门入城内文武百司皆遁出唯尚书仆射袁宪后合舍人夏侯公韵侍侧宪劝端坐殿上正色以待之后主曰锋刃之下未可及当吾自有计乃逃于井二人苦谏不从以身蔽井后主与争久之方得入

庚午，贺若弼攻陷南徐州。
辛未，韩擒又陷南豫州。
隋军南北道并进。
辛巳，贺若弼进军锺山，顿白土冈之东南，衆军败绩。
弼乘胜进军宫城，烧北掖门。
是时，韩擒率衆自新林至石子冈，镇东大将军任忠出降擒，仍引擒经朱雀航趣宫城，自南掖门入。
城内文武百司皆遁出，唯尚书仆射袁宪、后合舍人夏侯公韵侍侧。
宪劝端坐殿上，正色以待之。
后主曰： 锋刃之下，未可及当，吾自有计。
乃逃于井。
二人苦谏不从，以身蔽井，后主与争久之方得入


Instruction: 为下列古文添加标点：

Input: 军民俱死于此耳何敬洙为将亦唐之良也因王逵有潘叔嗣之难又以成其名唐主善之二月丙寅下蔡浮梁成上自往视之戊辰庐夀光黄巡检使司超司姓也左传郑有司臣奏败唐兵三千余人于盛唐败补迈翻盛唐本唐初之霍山县也开元二十七年更名盛唐属夀州宋朝开寳四年改为六安县九域志六安县在夀州南二百一十里擒都监髙弼等获战舰四十余艘上命太祖皇帝倍道袭清流关皇甫晖等陈于山下陈读

军民俱死于此耳【何敬洙为将亦唐之良也因王逵有潘叔嗣之难又以成】
　　【其名】唐主善之　二月丙寅下蔡浮梁成上自往
　　视之戊辰庐夀光黄巡检使司超【司姓也左传郑有司臣】
　　奏败唐兵三千余人于盛唐【败补迈翻盛唐本唐初之霍山县也】
　　【开元二十七年更名盛唐属夀州宋朝开寳四年改为六安县九域志六安县在夀州南二百】
　　【一十里】擒都监髙弼等获战舰四十余艘上命太
　　祖皇帝倍道袭清流关皇甫晖等陈于山下【陈读】


Instruction: 为下列古文添加标点：

Input: 国之所以废兴存亡者亦然天子不仁不保四海诸侯不仁不保社稷卿大夫不仁不保宗庙士庶人不仁不保四体今恶死亡而乐不仁是犹恶醉而强酒孟子曰爱人不亲反其仁治人不治反其智礼人不答反其敬行有不得者皆反求诸己其身正而天下归之诗云永言配命自求多福孟子曰人有恒言皆曰天下国家天下之本在国国之本在家家之本在身孟子曰为政不难不得罪于巨室

国之所以废兴存亡者亦然。天子不仁，不保四海；诸侯不仁，不保社稷；卿大夫不仁，不保宗庙；士庶人不仁，不保四体。今恶死亡而乐不仁，是犹恶醉而强酒。」
孟子曰：「爱人不亲反其仁，治人不治反其智，礼人不答反其敬。行有不得者，皆反求诸己，其身正而天下归之。《诗》云：『永言配命，自求多福。』」
孟子曰：「人有恒言，皆曰『天下国家』。天下之本在国，国之本在家，家之本在身。」
孟子曰：「为政不难，不得罪于巨室。


Instruction: 为下列古文添加标点：

Input: 服阕复为侍中领射声校尉又为冠军将军东阳太守居郡有惠政迁吴兴太守明帝勤忧庶政莹频处二郡皆有能名甚见襃美还为太子詹事中领军永元初政由群小莹守职而不能有所是非莹从弟亮既当朝于莹素虽不善时欲引与同事迁尚书左仆射未拜会护军崔慧景自京口奉江夏王入伐莹假节率众拒慧景于湖头夜为慧景所袭众散莹赴水乘榜入乐游因得还台城慧景败还居领军府义师至复假节都督宫城诸军事

服阕，复为侍中，领射声校尉，又为冠军将军、东阳太守。居郡有惠政，迁吴兴太守。明帝勤忧庶政，莹频处二郡，皆有能名，甚见襃美。还为太子詹事、中领军。

永元初，政由群小，莹守职而不能有所是非。莹从弟亮既当朝，于莹素虽不善，时欲引与同事。迁尚书左仆射，未拜，会护军崔慧景自京口奉江夏王入伐，莹假节，率众拒慧景于湖头。夜为慧景所袭，众散，莹赴水，乘榜入乐游，因得还台城。慧景败，还居领军府。义师至，复假节，都督宫城诸军事


Instruction: 为下列古文添加标点：

Input: 大统二年至长安封容城县男周文帝引为行台郎中除从事中郎与郎中苏绰掌机密时沙苑之役大军屡捷汝颍之间多举义来附书翰往反日百余牒柔随机报荅皆合事宜进爵为子累迁中书侍郎兼著作撰起居注后为黄门侍郎周文知其贫解衣赐之后迁中书监周孝闵帝践阼拜小内史大夫进位开府仪同三司卒于位所作诗颂碑铭檄表启行于世者数十篇子恺嗣恺字长仁性孝友神情颖悟涉猎经史有当世干能颇解属文

大统二年，至长安，封容城县男。周文帝引为行台郎中，除从事中郎，与郎中苏绰掌机密。时沙苑之役，大军屡捷，汝、颍之间，多举义来附，书翰往反，日百余牒，柔随机报荅，皆合事宜。进爵为子。累迁中书侍郎，兼著作，撰起居注。后为黄门侍郎。周文知其贫，解衣赐之。后迁中书监。

周孝闵帝践阼，拜小内史大夫，进位开府仪同三司，卒于位。所作诗、颂、碑、铭、檄、表、启行于世者数十篇。子恺嗣。

恺字长仁。性孝友，神情颖悟，涉猎经史，有当世干能，颇解属文


Instruction: 为下列古文添加标点：

Input: 骥亦委城南奔白太祖曰本欲以死固守姚耸夫及城便走人情沮败不可复禁上大怒使建威将军郑顺之杀耸夫于寿阳耸夫吴兴武康人勇果有气力宋世偏裨小将莫及始随到彦之北伐与虏遇耸夫手斩托跋焘叔父英文特勤首焘以马百匹赎之以骥为通直郎射声校尉世祖征虏咨议参军十七年出督青冀二州徐州之东莞东安二郡诸军事宁远将军青冀二州刺史在任八年惠化著于齐土自义熙至于宋末刺史唯羊穆之及骥为吏民所称咏

骥亦委城南奔，白太祖曰：「本欲以死固守，姚耸夫及城便走，人情沮败，不可复禁。」上大怒，使建威将军郑顺之杀耸夫于寿阳。耸夫，吴兴武康人。勇果有气力，宋世偏裨小将莫及。始随到彦之北伐。与虏遇，耸夫手斩托跋焘叔父英文特勤首，焘以马百匹赎之。

以骥为通直郎，射声校尉，世祖征虏咨议参军。十七年，出督青冀二州徐州之东莞东安二郡诸军事、宁远将军、青冀二州刺史。在任八年，惠化著于齐土。自义熙至于宋末，刺史唯羊穆之及骥，为吏民所称咏


Instruction: 为下列古文添加标点：

Input: 武成留伏连而不听丰乐视事乃与河南王孝瑜伪猎谋于野暗乃归先是童谣云中兴寺内白凫翁四方侧听声雍雍道人闻之夜打钟时丞相府在北城中即旧中兴寺也凫翁谓雄鸡盖指武成小字步落稽也道人济南王小名打钟言将被击也既而太史奏言北城有天子气昭帝以为济南应之乃使平秦王归彦之邺迎济南赴并州武成先咨元海并问自安之计元海曰皇太后万福至尊孝性非常殿下不须别虑武成曰岂我推诚之意耶

武成留伏连而不听丰乐视事。乃与河南王孝瑜伪猎，谋于野，暗乃归。先是童谣云：「中兴寺内白凫翁，四方侧听声雍雍，道人闻之夜打钟。」时丞相府在北城中，即旧中兴寺也。凫翁，谓雄鸡，盖指武成小字步落稽也。道人，济南王小名。打钟，言将被击也。既而太史奏言北城有天子气。昭帝以为济南应之，乃使平秦王归彦之邺，迎济南赴并州。武成先咨元海，并问自安之计。元海曰：「皇太后万福，至尊孝性非常，殿下不须别虑。」武成曰：「岂我推诚之意耶


Instruction: 为下列古文添加标点：

Input: ⅶⅵ离下艮上贲亨小利有攸往彖曰贲亨柔来而文刚故亨分刚上而文柔故小利有攸往刚柔交错天文也文明以止人文也观乎天文以察时变观乎人文以化成天下象曰山下有火贲君子以明庶政无敢折狱初九贲其趾舍车而徒象曰“舍车而徒”义弗乘也六二贲其须象曰“贲其须”与上兴也九三贲如濡如永贞吉

ⅶ
　　ⅵ（离下艮上）
　　《贲》：亨。小利有攸往。
　　《彖》曰：贲亨，柔来而文刚，故亨。分，刚上而文柔，故小利有攸往。刚柔交错，天文也。文明以止，人文也。观乎天文，以察时变；观乎人文，以化成
　　天下。
　　《象》曰：山下有火，贲。君子以明庶政，无敢折狱。
　　初九，贲其趾，舍车而徒。
　　《象》曰：“舍车而徒”，义弗乘也。
　　六二，贲其须。
　　《象》曰：“贲其须”，与上兴也。
　　九三，贲如，濡如，永贞吉


Instruction: 为下列古文添加标点：

Input: 左更白起攻新城○白起传昭王十三年起为左庶长将而击韩之新城其明年乃为左更五大夫礼出亡奔魏○礼姓吕见穰侯传彼云出奔齐冉免○六国年表及穰侯传冉谢病免相在昭十五年此入十六年内封公子市宛公子悝邓索隠悝号髙陵君○穰侯传昭王同母弟曰髙陵君泾阳君索曰髙陵名显泾阳名悝两注自相抵牾齐破宋宋王在魏死温○田完世家齐湣三十八年伐宋宋王出亡死于温魏世家魏昭十年齐灭宋宋王死我温年表亦同是年在秦为昭之二十一年此入于十九年内

左更白起攻新城○白起传昭王十三年起为左庶长将而击韩之新城其明年乃为左更
　　五大夫礼出亡奔魏○礼姓吕见穰侯传彼云出奔齐冉免○六国年表及穰侯传冉谢病免相在昭十五年此入十六年内
　　封公子市宛公子悝邓索隠悝号髙陵君○穰侯传昭王同母弟曰髙陵君泾阳君索曰髙陵名显泾阳名悝两注自相抵牾
　　齐破宋宋王在魏死温○田完世家齐湣三十八年伐宋宋王出亡死于温魏世家魏昭十年齐灭宋宋王死我温年表亦同是年在秦为昭之二十一年此入于十九年内


Instruction: 为下列古文添加标点：

Input: 五年入为侍中抚军将军未拜仍为中护军侍中如故六年迁秘书监领右衞将军寻迁中军将军侍中竝如故十年进号车骑将军俄迁使持节都督南豫豫司三州军事骠骑将军南豫州刺史侍中如故子卿之镇道中戏部伍为水军上闻之大怒杀其典签遣宜都王铿代之子卿还第至崩不与相见郁林即位复为侍中骠骑将军隆昌元年转衞将军开府仪同三司置兵佐鄱阳王锵见害以子卿代为司徒领兵置佐

五年，入为侍中、抚军将军，未拜，仍为中护军，侍中如故。六年，迁秘书监，领右衞将军，寻迁中军将军，侍中竝如故。十年，进号车骑将军。俄迁使持节、都督南豫豫司三州军事、骠骑将军、南豫州刺史，侍中如故。子卿之镇，道中戏部伍为水军，上闻之，大怒，杀其典签。遣宜都王铿代之。子卿还第，至崩，不与相见。

郁林即位，复为侍中、骠骑将军。隆昌元年，转衞将军、开府仪同三司，置兵佐。鄱阳王锵见害，以子卿代为司徒，领兵置佐


Instruction: 为下列古文添加标点：

Input: 寻以其子表仁尚太子勇女前后赏赐不可胜计时荧惑入太微犯左执法术者刘晖私于颎曰天文不利宰相可修德以让之颎不自安以晖言奏之上厚加赏慰突厥犯塞以颎为元帅击破之又出白道进图入碛遣使请兵近臣言颎欲反帝未有所荅颎亦破贼而还时太子勇失爱帝潜有废立志谓颎曰晋王妃有神告之言王必有天下颎跪曰长幼有序不可废遂止独孤皇后知颎不可夺阴欲去之初颎夫人卒后言于帝曰高仆射老矣而丧夫人陛下何以不为之娶

寻以其子表仁尚太子勇女，前后赏赐，不可胜计。

时荧惑入太微，犯左执法。术者刘晖私于颎曰：「天文不利宰相，可修德以让之。」颎不自安，以晖言奏之。上厚加赏慰。突厥犯塞，以颎为元帅击破之。又出白道，进图入碛，遣使请兵，近臣言颎欲反，帝未有所荅，颎亦破贼而还。

时太子勇失爱，帝潜有废立志，谓颎曰：「晋王妃有神告之，言王必有天下。」颎跪曰：「长幼有序，不可废。」遂止。独孤皇后知颎不可夺，阴欲去之。初，颎夫人卒，后言于帝曰：「高仆射老矣，而丧夫人，陛下何以不为之娶


Instruction: 为下列古文添加标点：

Input: ⅴⅵ离下坎上既济亨小利贞初吉终乱彖曰“既济亨”小者亨也“利贞”刚柔正而位当也“初吉”柔得中也“终止则乱”其道穷也象曰水在火上既济君子以思患而豫防之初九曳其轮濡其尾无咎象曰“曳其轮”义无咎也六二“妇丧其茀勿逐七日得象曰“七日得”以中道也九三高宗伐鬼方三年克之小人勿用

ⅴ
　　ⅵ（离下坎上）
　　《既济》：亨小，利贞。初吉终乱。
　　《彖》曰：“既济，亨”，小者亨也。“利贞”。刚柔正而位当也。“初吉”，柔得中也。“终止则乱”，其道穷也。
　　《象》曰：水在火上，既济。君子以思患而豫防之。
　　初九，曳其轮，濡其尾，无咎。
　　《象》曰：“曳其轮”，义无咎也。
　　六二，“妇丧其茀，勿逐，七日得。
　　《象》曰：“七日得”，以中道也。
　　九三，高宗伐鬼方，三年克之，小人勿用


Instruction: 为下列古文添加标点：

Input: 必告父母信斯言也宜莫如舜舜之不告而娶何也孟子曰告则不得娶男女居室人之大伦也如告则废人之大伦以怼父母是以不告也万章曰舜之不告而娶则吾既得闻命矣帝之妻舜而不告何也曰帝亦知告焉则不得妻也万章曰父母使舜完廪捐阶瞽瞍焚廪使浚井出从而揜之象曰谟盖都君咸我绩牛羊父母仓廪父母干戈朕琴朕弤朕二嫂使治朕栖象往入舜宫舜在床琴

必告父母。』信斯言也，宜莫如舜。舜之不告而娶，何也？」
孟子曰：「告则不得娶。男女居室，人之大伦也。如告，则废人之大伦，以怼父母，是以不告也。」
万章曰：「舜之不告而娶，则吾既得闻命矣；帝之妻舜而不告，何也？」
曰：「帝亦知告焉则不得妻也。」
万章曰：「父母使舜完廪，捐阶，瞽瞍焚廪。使浚井，出，从而揜之。象曰：『谟盖都君咸我绩。牛羊父母，仓廪父母，干戈朕，琴朕，弤朕，二嫂使治朕栖。』象往入舜宫，舜在床琴


Instruction: 为下列古文添加标点：

Input: 后遂剖腾棺赐叉死寻修国史加宁朔将军未几除著作郎又兼司州别驾转辅国将军鸿胪少卿建义初兼黄门寻正子熙清白自守不交人事又少孤为叔显宗所抚养及显宗卒显宗子伯华又幼子熙友爱等于同生长犹共居车马资财随其费用未甞见于言色又上书求析阶与伯华于是除伯华东太原太守及伯华在郡为刺史元弼所辱子熙乃泣诉朝廷肃宗诏遣按检弼遂大见诘让尒朱荣之擒葛荣也送至京师庄帝欲面见数之

后遂剖腾棺，赐叉死。

寻修国史，加宁朔将军。未几，除著作郎，又兼司州别驾。转辅国将军、鸿胪少卿。建义初，兼黄门，寻正。

子熙清白自守，不交人事。又少孤，为叔显宗所抚养，及显宗卒，显宗子伯华又幼，子熙友爱，等于同生，长犹共居，车马资财，随其费用，未甞见于言色。又上书求析阶与伯华，于是除伯华东太原太守。及伯华在郡，为刺史元弼所辱，子熙乃泣诉朝廷，肃宗诏遣按检，弼遂大见诘让。

尒朱荣之擒葛荣也，送至京师，庄帝欲面见数之


Instruction: 为下列古文添加标点：

Input: 汤之盘铭曰茍日新日日新又日新康诰曰作新民诗曰周虽旧邦其命惟新是故君子无所不用其极诗云邦畿千里惟民所止诗云缗蛮黄鸟止于丘隅子曰于止知其所止可以人而不如鸟乎诗云穆穆文王于缉熙敬止为人君止于仁为人臣止于敬为人子止于孝为人父止于慈与国人交止于信子曰听讼吾犹人也必也使无讼乎无情者不得尽其辞大畏民志

汤之盘铭曰：「茍日新，日日新，又日新。」《康诰》曰：「作新民。」《诗》曰：「周虽旧邦，其命惟新。」是故君子无所不用其极。
《诗》云：「邦畿千里，惟民所止。」《诗》云：「缗蛮黄鸟，止于丘隅。」子曰：「于止，知其所止，可以人而不如鸟乎？」《诗》云：「穆穆文王，于缉熙敬止！」为人君，止于仁；为人臣，止于敬；为人子，止于孝；为人父，止于慈；与国人交，止于信。
子曰：「听讼，吾犹人也，必也使无讼乎！」无情者不得尽其辞，大畏民志


Instruction: 为下列古文添加标点：

Input: 六三来之坎坎险且枕入于坎窞勿用象曰“来之坎坎”终无功也六四樽酒簋贰用缶纳约自牖终无咎象曰“樽酒簋贰”刚柔际也九五坎不盈祗既平无咎象曰“坎不盈”中未大也上六系用徽纆窴于丛棘三岁不得凶象曰上六失道凶三岁也

六三，来之坎，坎险且枕，入于坎，窞，勿用。
　　《象》曰：“来之坎坎”，终无功也。
　　六四，樽酒簋贰用缶，纳约自牖，终无咎。
　　《象》曰：“樽酒簋贰”，刚柔际也。
　　九五，坎不盈，祗既平，无咎。
　　《象》曰：“坎不盈”，中未大也。
　　上六，系用徽纆，窴于丛棘，三岁不得，凶。
　　《象》曰：上六失道，凶三岁也。


Instruction: 为下列古文添加标点：

Input: 贼悉众来攻不能克高祖寻亦救之大败约等明年嗣徽等又引齐寇济江度随众军破之于北郊坛以功除信威将军郢州刺史兼领吴兴太守寻迁镇右将军领军将军徐州缘江诸军事镇北将军南徐州刺史给鼓吹一部周文育侯安都等西讨王琳败绩为琳所拘乃以度为前军都督镇于南陵世祖嗣位迁侍中中抚军将军开府仪同三司进爵为公未拜出为使持节散骑常侍镇东将军吴郡太守天嘉元年增邑千户

贼悉众来攻，不能克。高祖寻亦救之，大败约等。明年，嗣徽等又引齐寇济江，度随众军破之于北郊坛。以功除信威将军、郢州刺史，兼领吴兴太守。寻迁镇右将军、领军将军、徐州缘江诸军事、镇北将军、南徐州刺史，给鼓吹一部。

周文育、侯安都等西讨王琳，败绩，为琳所拘，乃以度为前军都督，镇于南陵。世祖嗣位，迁侍中、中抚军将军、开府仪同三司，进爵为公。未拜，出为使持节、散骑常侍、镇东将军、吴郡太守。天嘉元年，增邑千户


Instruction: 为下列古文添加标点：

Input: 彼泽之陂有蒲与荷有美一人伤如之何寤寐无为涕泗滂沱彼泽之陂有蒲与蕳有美一人硕大且卷寤寐无为中心悁悁彼泽之陂有蒲菡萏有美一人硕大且俨寤寐无为辗转伏枕

彼泽之陂，有蒲与荷。有美一人，伤如之何？寤寐无为，涕泗滂沱。
彼泽之陂，有蒲与蕳。有美一人，硕大且卷。寤寐无为，中心悁悁。
彼泽之陂，有蒲菡萏。有美一人，硕大且俨。寤寐无为，辗转伏枕。


Instruction: 为下列古文添加标点：

Input: 间关车之舝兮思娈季女逝兮匪饥匪渴德音来括虽无好友式燕且喜依彼平林有集维鷮辰彼硕女令德来教式燕且誉好尔无射虽无旨酒式饮庶几虽无嘉肴式食庶几虽无德与女式歌且舞陟彼高冈析其柞薪析其柞薪其叶湑兮鲜我觏尔我心写兮高山仰止景行行止四牡騑騑六辔如琴觏尔新婚以慰我心

间关车之舝兮，思娈季女逝兮。匪饥匪渴，德音来括。虽无好友？式燕且喜。
依彼平林，有集维鷮。辰彼硕女，令德来教。式燕且誉，好尔无射。
虽无旨酒？式饮庶几。虽无嘉肴？式食庶几。虽无德与女？式歌且舞？
陟彼高冈，析其柞薪。析其柞薪，其叶湑兮。鲜我觏尔，我心写兮。
高山仰止，景行行止。四牡騑騑，六辔如琴。觏尔新婚，以慰我心。


Instruction: 为下列古文添加标点：

Input: 在上不骄高而不危制节谨度满而不溢高而不危所以长守贵也满而不溢所以长守富也富贵不离其身然后能保其社稷而和其民人盖诸侯之孝也诗云“战战兢兢如临深渊如履薄冰”

在上不骄，高而不危；制节谨度，满而不溢。高而不危，所以长守贵也。满而不溢，所以长守富也。富贵不离其身，然后能保其社稷，而和其民人。盖诸侯之孝也。《诗》云：“战战兢兢，如临深渊，如履薄冰。”


Instruction: 为下列古文添加标点：

Input: 蕍蕮蔨鹿{艹靃}其实莥侯莎其实媞莞苻蓠其上蒚荷芙渠其茎茄其叶蕸其本蔤其华菡萏其实莲其根藕其中的的中薏红茏古其大者蘬蒫荠实黂枲实枲麻须蕵芜菲蒠菜蕢赤苋蘠蘼虋冬萹苻止泺贯众莙牛藻蓫{艹殇}马尾萍蓱

蕍，蕮。
　　蔨，鹿{艹靃}，其实莥。
　　，侯莎，其实媞。
　　莞，苻蓠。其上蒚。
　　荷，芙渠。其茎茄，其叶蕸，其本蔤，其华菡萏，其实莲，其根藕，
　　其中的，的中薏。
　　红，茏古。其大者蘬。
　　蒫，荠实。
　　黂，枲实。枲，麻。
　　须，蕵芜。
　　菲，蒠菜。
　　蕢，赤苋。
　　蘠蘼，虋冬。
　　萹，苻止。
　　泺，贯众。
　　莙，牛藻。
　　蓫、{艹殇}，马尾。
　　萍，蓱。


Instruction: 为下列古文添加标点：

Input: 尝有人士姓王以屯踬投告综于时大乏唯有眠床故皁复帐即下付之其降意下士以伺风云之会诸侯王妃主及外人并知此怀唯武帝不疑及长有才学善属文武帝御诸子以礼朝见不甚数综恒怨不见知每出蕃淑媛恒随之至镇时年十五尚裸袒嬉戏于前昼夜无别妃袁氏尚书令昂之女也淑媛恒节其宿止遇袁妃尤不以道内外咸有秽声综后在徐州政刑酷暴又有勇力制及奔马暴杀驹犊常阴服微行着乌丝布帽

尝有人士姓王，以屯踬投告综。于时大乏，唯有眠床故皁复帐，即下付之。
其降意下士，以伺风云之会，诸侯王妃主及外人并知此怀，唯武帝不疑。
及长有才学，善属文。
武帝御诸子以礼，朝见不甚数。
综恒怨不见知。
每出蕃，淑媛恒随之至镇。
时年十五，尚裸袒嬉戏于前，昼夜无别。
妃袁氏，尚书令昂之女也。
淑媛恒节其宿止，遇袁妃尤不以道，内外咸有秽声。
综后在徐州，政刑酷暴，又有勇力，制及奔马，暴杀驹犊。
常阴服微行，着乌丝布帽


Instruction: 为下列古文添加标点：

Input: 尧曰“咨尔舜天之历数在尔躬允执其中四海困穷天禄永终”舜亦以命禹曰“予小子履敢用玄牡敢昭告于皇皇后帝有罪不敢赦帝臣不蔽简在帝心朕躬有罪无以万方万方有罪罪在朕躬”周有大赉善人是富“虽有周亲不如仁人百姓有过在予一人”谨权量审法度修废官四方之政行焉兴灭国继绝世举逸民天下之民归心焉所重民食丧祭宽则得众信则民任焉敏则有功公则说

尧曰：“咨！尔舜，天之历数在尔躬，允执其中。四海困穷，天禄永终。”舜亦以命禹。曰：“予小子履，敢用玄牡，敢昭告于皇皇后帝：有罪不敢赦，帝臣不蔽，简在帝心。朕躬有罪，无以万方；万方有罪，罪在朕躬。”周有大赉，善人是富。“虽有周亲，不如仁人。百姓有过，在予一人。”谨权量，审法度，修废官，四方之政行焉。兴灭国，继绝世，举逸民，天下之民归心焉。所重：民、食、丧、祭。宽则得众，信则民任焉，敏则有功，公则说。


Instruction: 为下列古文添加标点：

Input: 峻礼教之防准五服以制罪也凡律令合二千九百二十六条十二万六千三百言六十卷故事三十卷泰始三年事毕表上武帝诏曰昔萧何以定律令受封叔孙通制仪为奉常赐金五百斤弟子百人皆为郎夫立功立事古今之所重宜加禄赏其详考差叙辄如诏简异弟子百人随才品用赏帛万余匹武帝亲自临讲使裴楷执读四年正月大赦天下乃班新律其后明法掾张裴又注律表上之其要曰律始于刑名者所以定罪制也终于诸侯者所以毕其政也

峻礼教之防，准五服以制罪也。凡律令合二千九百二十六条，十二万六千三百言，六十卷，故事三十卷。泰始三年，事毕，表上。武帝诏曰：「昔萧何以定律令受封，叔孙通制仪为奉常，赐金五百斤，弟子百人皆为郎。夫立功立事，古今之所重，宜加禄赏，其详考差叙。辄如诏简异弟子百人，随才品用，赏帛万余匹。」武帝亲自临讲，使裴楷执读。四年正月，大赦天下，乃班新律。

其后，明法掾张裴又注律，表上之，其要曰：

律始于刑名者，所以定罪制也；终于诸侯者，所以毕其政也


Instruction: 为下列古文添加标点：

Input: 元康便辟善事人希颜候意多有进举而不能平心处物溺于财利受纳金帛不可胜纪放责交易遍于州郡为清论所讥从高祖破周文帝于邙山大会诸将议进退之策咸以为野无青草人马疲瘦不可远追元康曰两雄交战岁月已久今得大捷便是天授时不可失必须乘胜追之高祖曰若遇伏兵孤何以济元康曰王前沙苑还军彼尚无伏今奔败若此何能远谋若舍而不追必成后患高祖竟不从

元康便辟善事人，希颜候意，多有进举，而不能平心处物，溺于财利，受纳金帛，不可胜纪，放责交易，遍于州郡，为清论所讥。

从高祖破周文帝于邙山，大会诸将，议进退之策。咸以为野无青草，人马疲瘦，不可远追。元康曰：「两雄交战，岁月已久，今得大捷，便是天授，时不可失，必须乘胜追之。」高祖曰：「若遇伏兵，孤何以济？」元康曰：「王前沙苑还军，彼尚无伏，今奔败若此，何能远谋。若舍而不追，必成后患。」高祖竟不从。


Instruction: 为下列古文添加标点：

Input: 惟民生厚因物有迁违上所命从厥攸好尔克敬典在德时乃罔不变允升于大猷惟予一人膺受多福其尔之休终有辞于永世”

惟民生厚，因物有迁。违上所命，从厥攸好。尔克敬典在德，时乃罔不变。允升于大猷，惟予一人膺受多福，其尔之休，终有辞于永世。”


Instruction: 为下列古文添加标点：

Input: 乙巳周以柱国田弘为大司空乙卯周主享太庙是岁突厥木杆可汗卒复舍其子大逻便而立其弟是为佗钵可汗佗钵以摄图为尔伏可汗统其东面又以其弟褥但可汗之子为步离可汗居西面周人与之和亲岁给缯絮锦彩十万段突厥在长安者衣锦食肉常以千数齐人亦畏其为寇争厚赂之佗钵益骄谓其下曰“但使我在南两儿常孝何忧于贫”阿史那后无宠于周主神武公窦毅尚襄阳公主生女尚幼密言于帝曰“今齐陈鼎峙突厥方强愿舅抑情慰抚以生民为念

乙巳，周以柱国田弘为大司空。
　　乙卯，周主享太庙。
　　是岁，突厥木杆可汗卒，复舍其子大逻便而立其弟，是为佗钵可汗。佗钵以摄图为尔伏可汗，统其东面；又以其弟褥但可汗之子为步离可汗，居西面。周人与之和亲，岁给缯絮锦彩十万段。突厥在长安者，衣锦食肉，常以千数。齐人亦畏其为寇，争厚赂之。佗钵益骄，谓其下曰：“但使我在南两儿常孝，何忧于贫！”
　　阿史那后无宠于周主，神武公窦毅尚襄阳公主，生女尚幼，密言于帝曰：“今齐、陈鼎峙，突厥方强，愿舅抑情慰抚，以生民为念


Instruction: 为下列古文添加标点：

Input: 高祖大加赏重仍同帐寝宿时高祖虽内有远图而外迹未见尒朱羽生为殷州刺史高祖密遣李元忠举兵逼其城令干率众伪往救之干遂轻骑入见羽生与指画军计羽生与干俱出因擒之遂平殷州又共定策推立中兴主拜干侍中司空先是信都草创军国权舆干遭丧不得终制及武帝立天下初定干乃表请解职行三年之礼诏听解侍中司空如故封长乐郡公邑一千户干虽求退不谓便见从许既去内侍朝廷罕所关知居常怏怏

高祖大加赏重，仍同帐寝宿。时高祖虽内有远图，而外迹未见。尒朱羽生为殷州刺史，高祖密遣李元忠举兵逼其城，令干率众伪往救之。干遂轻骑入见羽生，与指画军计。羽生与干俱出，因擒之，遂平殷州。又共定策推立中兴主，拜干侍中、司空。先是信都草创，军国权舆，干遭丧不得终制。及武帝立，天下初定，干乃表请解职，行三年之礼。诏听解侍中，司空如故，封长乐郡公，邑一千户。干虽求退，不谓便见从许。既去内侍，朝廷罕所关知，居常怏怏


Instruction: 为下列古文添加标点：

Input: 是月成都河间檄长沙王乂讨之囧乂交战攻焚宫阙囧兵败夷灭又杀其兄上军将军寔以下二十余人太安二年成都又攻长沙于是公私饥困百姓力屈太安三年正月荧惑犯岁星占曰有战七月左衞将军陈眕奉帝伐成都六军败绩光熙元年九月填星犯岁星占曰填与岁合为内乱是时司马越专权终以无礼破灭内乱之应也十二月癸未太白犯填星占曰为内乱兵有大战是后河间王为东海王越所杀

是月，成都、河间檄长沙王乂讨之，囧、乂交战，攻焚宫阙，囧兵败，夷灭。又杀其兄上军将军寔以下二十余人。太安二年，成都又攻长沙，于是公私饥困，百姓力屈。太安三年正月，荧惑犯岁星。占曰：「有战。」七月，左衞将军陈眕奉帝伐成都，六军败绩。光熙元年九月，填星犯岁星。占曰：「填与岁合，为内乱。」是时司马越专权，终以无礼破灭，内乱之应也。十二月癸未，太白犯填星。占曰：「为内乱，兵有大战。」是后河间王为东海王越所杀


Instruction: 为下列古文添加标点：

Input: 五年郡国十四地震六年二月乙巳京都郡国四十二地震或地坼裂涌水败坏城郭民室屋压人冬郡国八地震永寜元年郡国二十三地震建光元年九月己丑郡国三十五地震或地坼裂坏城郭室屋压杀人是时安帝不能明察信宫人及阿母圣等谗云破坏邓太后家于是专听信圣及宦者中常侍江京樊丰等皆得擅权延光元年七月癸卯京都郡国十三地震九月戊申郡国二十七地震二年京都郡国三十二地震三年京都郡国二十三地震是时以谗免太尉杨震废太子

五年郡国十四地震
　　六年二月乙巳京都郡国四十二地震或地坼裂涌水败坏城郭民室屋压人冬郡国八地震
　　永寜元年郡国二十三地震
　　建光元年九月己丑郡国三十五地震或地坼裂坏城郭室屋压杀人是时安帝不能明察信宫人及阿母圣等谗云破坏邓太后家于是专听信圣及宦者中常侍江京樊丰等皆得擅权
　　延光元年七月癸卯京都郡国十三地震九月戊申郡国二十七地震
　　二年京都郡国三十二地震
　　三年京都郡国二十三地震是时以谗免太尉杨震废太子

reference is a chronological list of earthquake records, sparse punctuation


Instruction: 为下列古文添加标点：

Input: 壬子周更铸五行大布钱一当十与布泉并行戊午周立通道观以壹圣贤之教秋七月庚申周主如云阳以右宫正尉迟运兼司武与薛公长孙览辅太子守长安初帝取卫王直第为东宫使直自择所居直历观府署无如意者末取废陟屺寺欲居之齐王宪谓直曰“弟子孙多此无乃褊小”直曰“一身尚不自容何论子孙”直尝从帝校猎而乱行帝对众挞之直积怨愤因帝在外遂作乱乙酉帅其党袭肃章门

壬子，周更铸五行大布钱，一当十，与布泉并行。
　　戊午，周立通道观以壹圣贤之教。
　　秋，七月，庚申，周主如云阳，以右宫正尉迟运兼司武，与薛公长孙览辅太子守长安。
　　初，帝取卫王直第为东宫，使直自择所居。直历观府署，无如意者；末取废陟屺寺，欲居之。齐王宪谓直曰：“弟子孙多，此无乃褊小？”直曰：“一身尚不自容，何论子孙！”直尝从帝校猎而乱行，帝对众挞之。直积怨愤，因帝在外，遂作乱。乙酉，帅其党袭肃章门


Instruction: 为下列古文添加标点：

Input: 是日遂以王俭为侍中解玺既而武帝言于高帝请诛朏帝曰杀之则遂成其名正应容之度外耳遂废于家永明元年起家拜通直散骑常侍累迁侍中领国子博士五年出为冠军将军义兴太守加秩中二千石在郡不省杂事悉付纲纪曰吾不能作主者吏但能作太守耳视事三年征都官尚书中书令隆昌元年复为侍中领新安王师未拜固求外出仍为征虏将军吴兴太守受召便述职时明帝谋入嗣位朝之旧臣皆引参谋策

是日遂以王俭为侍中解玺。既而武帝言于高帝，请诛朏。帝曰：「杀之则遂成其名，正应容之度外耳。」遂废于家。

永明元年，起家拜通直散骑常侍，累迁侍中，领国子博士。五年，出为冠军将军、义兴太守，加秩中二千石。在郡不省杂事，悉付纲纪，曰：「吾不能作主者吏，但能作太守耳。」视事三年，征都官尚书、中书令。隆昌元年，复为侍中，领新安王师，未拜，固求外出。仍为征虏将军、吴兴太守，受召便述职。时明帝谋入嗣位，朝之旧臣皆引参谋策


Instruction: 为下列古文添加标点：

Input: 与其有聚敛之臣宁有盗臣此谓国不以利为利以义为利也长国家而务财用者必自小人矣彼为善之小人之使为国家灾害并至虽有善者亦无如之何矣此谓国不以利为利以义为利也

与其有聚敛之臣，宁有盗臣。」此谓国不以利为利，以义为利也。长国家而务财用者，必自小人矣。彼为善之，小人之使为国家，灾害并至。虽有善者，亦无如之何矣！此谓国不以利为利，以义为利也。


Instruction: 为下列古文添加标点：

Input: 永定元年遥袭封始兴郡王文帝嗣位改封安成王天嘉三年自周还授侍中中书监中卫将军置佐史历位司空尚书令废帝即位拜司徒录尚书都督中外诸军事光大二年正月进位太傅领司徒加殊礼剑履上殿十一月甲寅慈训太后黜废帝爲临海王以帝入缵皇统是月齐武成帝殂太建元年春正月甲午皇帝即位于太极前殿大赦改元文武赐位一阶孝悌力田及爲父后者赐爵一级鳏寡不能自存者人赐谷五斛

永定元年，遥袭封始兴郡王。
文帝嗣位，改封安成王。
天嘉三年，自周还，授侍中、中书监、中卫将军，置佐史。
历位司空、尚书令。
废帝即位，拜司徒、录尚书、都督中外诸军事。
光大二年正月，进位太傅，领司徒，加殊礼，剑履上殿。
十一月甲寅，慈训太后黜废帝爲临海王，以帝入缵皇统。
是月，齐武成帝殂。
太建元年春正月甲午，皇帝即位于太极前殿，大赦，改元。
文武赐位一阶，孝悌力田及爲父后者，赐爵一级，鳏寡不能自存者，人赐谷五斛


Instruction: 为下列古文添加标点：

Input: 公四不视朔公不臣也以公为厌政以甚矣六月戊辰公子遂及齐侯盟于师丘复行父之盟也毁泉台丧不贰事贰事缓丧也以文为多失道矣自古为之今毁之不如勿处而已矣十有七年春晋人卫人陈人郑人伐宋十有八年春王二月丁丑公薨于台下台下非正也秋公子遂叔孙得臣如齐使举上客而不称介不正其同伦而相介故列而数之也夫人姜氏归于齐恶宣公也有不待贬绝而罪恶见者有待贬绝而恶从之者

公四不视朔，公不臣也。以公为厌政以甚矣。

六月戊辰，公子遂及齐侯盟于师丘。复行父之盟也。

毁泉台。丧不贰事；贰事，缓丧也。以文为多失道矣！自古为之，今毁之，不如勿处而已矣。

十有七年春，晋人、卫人、陈人、郑人伐宋。

十有八年春，王二月丁丑，公薨于台下。台下，非正也。

秋，公子遂、叔孙得臣如齐。使举上客，而不称介。不正其同伦而相介，故列而数之也。

夫人姜氏归于齐。恶宣公也。有不待贬绝，而罪恶见者；有待贬绝，而恶从之者


Instruction: 为下列古文添加标点：

Input: 伊尹作咸有一德伊尹既复政厥辟将告归乃陈戒于德曰“呜呼天难谌命靡常常厥德保厥位厥德匪常九有以亡夏王弗克庸德慢神虐民皇天弗保监于万方启迪有命眷求一德俾作神主惟尹躬暨汤咸有一德克享天心受天明命以有九有之师爰革夏正非天私我有商惟天佑于一德非商求于下民惟民归于一德德惟一动罔不吉德二三动罔不凶惟吉凶不僣在人惟天降灾祥在德今嗣王新服厥命惟新厥德

伊尹作《咸有一德》。
　　伊尹既复政厥辟，将告归，乃陈戒于德。曰：“呜呼！天难谌，命靡常。常厥德，保厥位。厥德匪常，九有以亡。夏王弗克庸德，慢神虐民。皇天弗保，监于万方，启迪有命，眷求一德，俾作神主。惟尹躬暨汤，咸有一德，克享天心，受天明命，以有九有之师，爰革夏正。非天私我有商，惟天佑于一德；非商求于下民，惟民归于一德。德惟一，动罔不吉；德二三，动罔不凶。惟吉凶不僣在人，惟天降灾祥在德。今嗣王新服厥命，惟新厥德


Instruction: 为下列古文添加标点：

Input: 行春令则蝗虫为灾暴风来格秀草不实仲夏之月日在东井昏亢中旦危中其日丙丁其帝炎帝其神祝融其虫羽其音征律中蕤宾其数七其味苦其臭焦其祀灶祭先肺小暑至螳螂生鵙始鸣反舌无声天子居明堂太庙乘朱路驾赤马载赤旗衣朱衣服赤玉食菽与鸡其器高以粗养壮佼是月也命乐师修鼗鞞鼓均琴瑟管箫执干戚戈羽调竽笙上“竹”下“也”簧饬钟磬柷敔

行春令，则蝗虫为灾，暴风来格，秀草不实。

　　仲夏之月，日在东井，昏亢中，旦危中。其日丙丁，其帝炎帝，其神祝融，其虫羽，其音征，律中蕤宾，其数七，其味苦，其臭焦，其祀灶，祭先肺。

　　小暑至，螳螂生，鵙始鸣，反舌无声。

　　天子居明堂太庙，乘朱路，驾赤马，载赤旗，衣朱衣，服赤玉，食菽与鸡，其器高以粗，养壮佼。

　　是月也，命乐师修鼗鞞鼓，均琴瑟管箫，执干戚戈羽，调竽笙(上“竹”下“也”)簧，饬钟磬柷敔


Instruction: 为下列古文添加标点：

Input: 好问则裕自用则小’呜呼慎厥终惟其始殖有礼覆昏暴钦崇天道永保天命”

好问则裕，自用则小’。呜呼！慎厥终，惟其始。殖有礼，覆昏暴。钦崇天道，永保天命。”


Instruction: 为下列古文添加标点：

Input: 北瞻河内咫尺非遥前诏经营今宜停罢于是发山东诸州兵增一月功为四十五日役起洛阳宫常役四万人以迄晏驾并移相州六府于洛阳称东京六府杀柱国徐州总管郯公王轨停南讨诸军以赵王招女为千金公主嫁于突厥乙亥行幸邺丙子初令总管刺史行兵者加持节余悉罢之辛巳诏传位于皇太子衍大赦改元大成为大象帝于是自称天元皇帝所居称天台冕二十有四旒车服旗鼓皆以二十四为节内史御正皆置上大夫

北瞻河内，咫尺非遥，前诏经营，今宜停罢。」于是发山东诸州兵，增一月功为四十五日役，起洛阳宫。常役四万人，以迄晏驾。并移相州六府于洛阳，称东京六府。杀柱国、徐州总管、郯公王轨。停南讨诸军。以赵王招女为千金公主，嫁于突厥。乙亥，行幸邺。丙子，初令总管、刺史行兵者加持节，余悉罢之。

辛巳，诏传位于皇太子衍。大赦，改元大成为大象。帝于是自称天元皇帝，所居称天台，冕二十有四旒，车服旗鼓皆以二十四为节。内史、御正皆置上大夫


Instruction: 为下列古文添加标点：

Input: 乙亥甘平公亦败焉叔鞅至自京师言王室之乱也闵马父曰“子朝必不克其所与者天所废也”单子欲告急于晋秋七月戊寅以王如平畤遂如圃车次于皇刘子如刘单子使王子处守于王城盟百工于平宫辛卯寻阝肸伐皇大败获寻阝肸壬辰焚诸王城之市八月辛酉司徒丑以王师败绩于前城百工叛己巳伐单氏之宫败焉庚午反伐之辛未伐东圉冬十月丁巳晋籍谈荀跞帅九州之戎及焦瑕温原之师以纳王于王城

乙亥，甘平公亦败焉。
　　叔鞅至自京师，言王室之乱也。闵马父曰：“子朝必不克，其所与者，天所废也。”
　　单子欲告急于晋，秋七月戊寅，以王如平畤，遂如圃车，次于皇。刘子如刘。单子使王子处守于王城，盟百工于平宫。辛卯，寻阝肸伐皇，大败，获寻阝肸。壬辰，焚诸王城之市。八月辛酉，司徒丑以王师败绩于前城，百工叛。己巳，伐单氏之宫，败焉。庚午，反伐之。辛未，伐东圉。冬十月丁巳，晋籍谈、荀跞帅九州之戎及焦、瑕、温、原之师，以纳王于王城


Instruction: 为下列古文添加标点：

Input: 为人后者为其子则其称仲何孙以王父字为氏也然则婴齐孰后后归父也归父使于晋而未反何以后之叔仲惠伯傅子赤者也文公死子幼公子遂谓叔仲惠伯曰君幼如之何愿与子虑之叔仲惠伯曰吾子相之老夫抱之何幼君之有公子遂知其不可与谋退而杀叔仲惠伯弒子赤而立宣公宣公死成公幼臧宣叔者相也君死不哭聚诸大夫而问焉曰昔者叔仲惠伯之事孰为之诸大夫皆杂然曰仲氏也其然乎

为人后者为其子，则其称仲何？孙以王父字为氏也。然则婴齐孰后？后归父也。归父使于晋而未反，何以后之？叔仲惠伯，傅子赤者也，文公死，子幼，公子遂谓叔仲惠伯曰：「君幼，如之何？愿与子虑之。」叔仲惠伯曰：「吾子相之，老夫抱之，何幼君之有？」公子遂知其不可与谋，退而杀叔仲惠伯，弒子赤而立宣公。宣公死，成公幼，臧宣叔者相也。君死不哭，聚诸大夫而问焉，曰：「昔者叔仲惠伯之事，孰为之？」诸大夫皆杂然曰：「仲氏也，其然乎


Instruction: 为下列古文添加标点：

Input: 我皇迈神武执钺镇雍凉亮乃畏天威未战先仆僵盈虚自然运时变故多艰东征陵海表万里克朝鲜受遗齐七政曹爽又滔天群凶受诛殛百禄咸来臻黄华应福始王凌为祸先景皇篇当魏曲魏历长古曲乐久长景皇帝聪明命世生盛德参天地帝王道大创基既已难继世亦未易外则夏侯玄内则张与李三凶构逆乱帝纪顺天行诛穷其奸宄边将御其渐潜谋不得起罪人咸伏辜威风振万里平衡综万机万机无不理

我皇迈神武，执钺镇雍凉。亮乃畏天威，未战先仆僵。盈虚自然运，时变故多艰。东征陵海表，万里克朝鲜。受遗齐七政，曹爽又滔天。群凶受诛殛，百禄咸来臻。黄华应福始，王凌为祸先。

景皇篇当魏曲魏历长，古曲乐久长。

景皇帝，聪明命世生，盛德参天地。帝王道大，创基既已难，继世亦未易。外则夏侯玄，内则张与李，三凶构逆，乱帝纪。顺天行诛，穷其奸宄。边将御其渐，潜谋不得起。罪人咸伏辜，威风振万里。平衡综万机，万机无不理


Instruction: 为下列古文添加标点：

Input: 帝遂止先是充兄弟皆轻侠充少时又不护细行故俭言之充闻而愠因与俭书曰吴国男子张充致书于琅邪王君侯侍者顷日路长愁霖韬晦凉暑未平想无亏摄充幸以鱼钓之闲镰采之暇时复以卷轴自娱逍遥前史从横万古动默之路多端纷纶百年升降之途不一故以圆行方止器之异也金刚水柔性之别也善御性者不违金水之质善为器者不易方圆之用所以北海挂簪带之高河南降玺书之贵充生平少偶不以利欲干怀三十六年差得以栖贫自澹

帝遂止。先是充兄弟皆轻侠，充少时又不护细行，故俭言之。充闻而愠，因与俭书曰：

　　吴国男子张充致书于琅邪王君侯侍者：顷日路长，愁霖韬晦，凉暑未平，想无亏摄。充幸以鱼钓之闲，镰采之暇，时复以卷轴自娱，逍遥前史。从横万古，动默之路多端；纷纶百年，升降之途不一。故以圆行方止，器之异也；金刚水柔，性之别也。善御性者，不违金水之质；善为器者，不易方圆之用。所以北海挂簪带之高，河南降玺书之贵。充生平少偶，不以利欲干怀，三十六年，差得以栖贫自澹


Instruction: 为下列古文添加标点：

Input: 秋丹桓宫楹礼天子诸侯黝垩大夫仓士黈丹楹非礼也二十有四年春王三月刻桓宫桷礼天子之桷斲之砻之加密石焉诸侯之桷斲之砻之大夫斲之士斲木刻桷非正也夫人所以崇宗庙也取非礼与非正而加之于宗庙以饰夫人非正也刻桓宫桷丹桓宫楹斥言桓宫以恶庄也夏公如齐逆女亲迎恒事也不志此其志何也不正其亲迎于齐也秋公至自齐迎者行见诸舍见诸

秋，丹桓宫楹。礼：天子、诸侯黝垩，大夫仓，士黈。丹楹，非礼也。

二十有四年春，王三月，刻桓宫桷。礼：天子之桷，斲之砻之，加密石焉；诸侯之桷，斲之砻之。大夫斲之，士斲木刻桷，非正也。夫人，所以崇宗庙也。取非礼与非正，而加之于宗庙，以饰夫人，非正也。刻桓宫桷，丹桓宫楹，斥言桓宫，以恶庄也。

夏，公如齐逆女。亲迎，恒事也，不志，此其志何也？不正其亲迎于齐也。

秋，公至自齐。迎者，行见诸，舍见诸


Instruction: 为下列古文添加标点：

Input: 诗曰妻子好合如鼓瑟琴兄弟既翕和乐且耽宜尔室家乐尔妻帑子曰父母其顺矣乎子曰鬼神之为德其盛矣乎视之而弗见听之而弗闻体物而不可遗使天下之人齐明盛服以承祭祀洋洋乎如在其上如在其左右诗曰神之格思不可度思矧可射思夫微之显诚之不可掩如此夫子曰舜其大孝也与德为圣人尊为天子富有四海之内宗庙飨之子孙保之故大德必得其位必得其禄必得其名必得其寿

诗》曰：『妻子好合，如鼓瑟琴；兄弟既翕，和乐且耽。宜尔室家，乐尔妻帑。』」子曰：「父母其顺矣乎！」
子曰：「鬼神之为德，其盛矣乎！视之而弗见，听之而弗闻，体物而不可遗。使天下之人齐明盛服，以承祭祀，洋洋乎如在其上，如在其左右。《诗》曰：『神之格思，不可度思！矧可射思！』夫微之显，诚之不可掩如此夫。」
子曰：「舜其大孝也与！德为圣人，尊为天子，富有四海之内。宗庙飨之，子孙保之。故大德必得其位，必得其禄，必得其名，必得其寿


Instruction: 为下列古文添加标点：

Input: 其本乱而末治者否矣其所厚者薄而其所薄者厚未之有也此谓知本此谓知之至也所谓诚其意者毋自欺也如恶恶臭如好好色此之谓自谦故君子必慎其独也小人闲居为不善无所不至见君子而后厌然掩其不善而著其善人之视己如见其肺肝然则何益矣此谓诚于中形于外故君子必慎其独也曾子曰十目所视十手所指其严乎富润屋德润身心广体胖故君子必诚其意诗云瞻彼淇澳菉竹猗猗

其本乱而末治者否矣，其所厚者薄，而其所薄者厚，未之有也！此谓知本，此谓知之至也。
所谓诚其意者，毋自欺也，如恶恶臭，如好好色，此之谓自谦，故君子必慎其独也！小人闲居为不善，无所不至，见君子而后厌然，掩其不善，而著其善。人之视己，如见其肺肝然，则何益矣！此谓诚于中，形于外，故君子必慎其独也。曾子曰：「十目所视，十手所指，其严乎！」富润屋，德润身，心广体胖，故君子必诚其意。
《诗》云：「瞻彼淇澳，菉竹猗猗


Instruction: 为下列古文添加标点：

Input: 诸子无汗马之劳位至柱国刺史家僮数千后庭妓妾曳绮罗者以千数第宅华侈制拟宫禁有鲍亨者善属文殷胄者工草隶并江南士人因高智慧没为家奴亲戚故吏布列清显素之贵盛近古未闻炀帝初为太子忌蜀王秀与素谋之构成其罪后竟废黜朝臣有违忤者虽至诚体国如贺若弼史万岁李纲柳彧等素皆阴中之若有附会及亲戚虽无才用必加进擢朝廷靡然莫不畏附唯兵部尚书柳述以帝壻之重数于上前面折素

诸子无汗马之劳，位至柱国、刺史。家僮数千，后庭妓妾曳绮罗者以千数。第宅华侈，制拟宫禁。有鲍亨者，善属文，殷胄者，工草隶，并江南士人，因高智慧没为家奴。亲戚故吏，布列清显，素之贵盛，近古未闻。炀帝初为太子，忌蜀王秀，与素谋之，构成其罪，后竟废黜。朝臣有违忤者，虽至诚体国，如贺若弼、史万岁、李纲、柳彧等，素皆阴中之。若有附会及亲戚，虽无才用，必加进擢。朝廷靡然，莫不畏附。唯兵部尚书柳述，以帝壻之重，数于上前面折素